CELEX: 32020R1058
Language: el
Date: 2020-04-27 00:00:00
Title: Κατ’ εξουσιοδότηση κανονισμός (ΕΕ) 2020/1058 της Επιτροπής της 27ης Απριλίου 2020 για την τροποποίηση του κατ’ εξουσιοδότηση κανονισμού (ΕΕ) 2019/945 όσον αφορά την εισαγωγή δύο νέων κατηγοριών συστημάτων μη επανδρωμένων αεροσκαφών

20.7.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 232/1
               
            
         ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) 2020/1058 ΤΗΣ ΕΠΙΤΡΟΠΗΣ
         της 27ης Απριλίου 2020
         για την τροποποίηση του κατ’ εξουσιοδότηση κανονισμού (ΕΕ) 2019/945 όσον αφορά την εισαγωγή δύο νέων κατηγοριών συστημάτων μη επανδρωμένων αεροσκαφών
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2018/1139 του Ευρωπαϊκού Κοινοβουλίου και του Συμβουλίου, της 4ης Ιουλίου 2018, για τη θέσπιση κοινών κανόνων στον τομέα της πολιτικής αεροπορίας και την ίδρυση Οργανισμού της Ευρωπαϊκής Ένωσης για την Ασφάλεια της Αεροπορίας, και για την τροποποίηση των κανονισμών (ΕΚ) αριθ. 2111/2005, (ΕΚ) αριθ. 1008/2008, (ΕΕ) αριθ. 996/2010, (ΕΕ) αριθ. 376/2014 και των οδηγιών 2014/30/ΕΕ και 2014/53/ΕΕ του Ευρωπαϊκού Κοινοβουλίου και του Συμβουλίου, καθώς και για την κατάργηση των κανονισμών (ΕΚ) αριθ. 552/2004 και (ΕΚ) αριθ. 216/2008 του Ευρωπαϊκού Κοινοβουλίου και του Συμβουλίου και του κανονισμού (ΕΟΚ) αριθ. 3922/91 (1) του Συμβουλίου, και ιδίως τα άρθρα 58 και 61,
         Εκτιμώντας τα ακόλουθα:
         
                     (1)
                  
                  
                     Τα συστήματα μη επανδρωμένων αεροσκαφών (στο εξής: ΣμηΕΑ) των οποίων η λειτουργία συνεπάγεται χαμηλό κίνδυνο και για τα οποία ο φορέας εκμετάλλευσης ΣμηΕΑ επιτρέπεται να υποβάλει δήλωση βάσει του τυποποιημένου σεναρίου που απαριθμείται στο προσάρτημα 1 του παραρτήματος του εκτελεστικού κανονισμού (ΕΕ) 2019/947 της Επιτροπής (2), δεν θα πρέπει να υπόκεινται σε τυποποιημένες διαδικασίες συμμόρφωσης του αεροναυτικού τομέα. Για τα εν λόγω ΣμηΕΑ θα πρέπει να χρησιμοποιείται η δυνατότητα θέσπισης ενωσιακής νομοθεσίας εναρμόνισης, όπως προβλέπεται στο άρθρο 56 παράγραφος 6 του κανονισμού (ΕΕ) 2018/1139. Κατά συνέπεια, είναι ανάγκη να καθοριστούν απαιτήσεις για την αντιμετώπιση των κινδύνων που συνεπάγεται η λειτουργία των εν λόγω ΣμηΕΑ, λαμβανομένης πλήρως υπόψη της λοιπής εφαρμοστέας ενωσιακής νομοθεσίας εναρμόνισης. Ως εκ τούτου, θα πρέπει να δημιουργηθούν δύο διαφορετικές κατηγορίες ΣμηΕΑ, οι οποίες θα διέπονται από διαφορετικά σύνολα απαιτήσεων με σκοπό την αντιμετώπιση διαφορετικών κινδύνων. Κατά συνέπεια, το κεφάλαιο II του κατ’ εξουσιοδότηση κανονισμού (ΕΕ) 2019/945 της Επιτροπής (3) θα πρέπει να καλύπτει τις εν λόγω νέες κατηγορίες.
                  
               
                     (2)
                  
                  
                     ΣμηΕΑ προοριζόμενα για χρήση σύμφωνα με τα τυποποιημένα σενάρια που καθορίζονται στο προσάρτημα 1 του παραρτήματος του εκτελεστικού κανονισμού (ΕΕ) 2019/947 θα πρέπει να τηρούν τις απαιτήσεις προϊόντος που καθορίζονται στο κεφάλαιο II του κατ’ εξουσιοδότηση κανονισμού (ΕΕ) 2019/945 και, ως εκ τούτου, θα πρέπει να απαλειφθούν από το πεδίο εφαρμογής του κεφαλαίου III.
                  
               
                     (3)
                  
                  
                     Οι απαιτήσεις αυτές θα πρέπει να συνάδουν με τις βασικές απαιτήσεις που προβλέπονται στο άρθρο 55 του κανονισμού (ΕΕ) 2018/1139, ιδίως όσον αφορά τα ειδικά χαρακτηριστικά και τις ειδικές λειτουργίες που απαιτούνται για τον μετριασμό των κινδύνων που σχετίζονται με την ασφάλεια της πτήσης, την προστασία της ιδιωτικής ζωής και την προστασία των δεδομένων προσωπικού χαρακτήρα, την προστασία από έκνομες ενέργειες και την προστασία του περιβάλλοντος, οι οποίοι οφείλονται στη λειτουργία των εν λόγω ΣμηΕΑ.
                  
               
                     (4)
                  
                  
                     Σε περίπτωση που οι κατασκευαστές διαθέτουν ΣμηΕΑ στην αγορά με σκοπό να καταστούν διαθέσιμα για πτητικές λειτουργίες βάσει των κανόνων και των όρων που εφαρμόζονται στην «ανοικτή» κατηγορία ή βάσει δήλωσης πτητικής λειτουργίας και, συνεπώς, τοποθετούν επί του ΣμηΕΑ ετικέτα ταυτοποίησης κατηγορίας, θα πρέπει να εξασφαλίζουν τη συμμόρφωση του ΣμηΕΑ με τις απαιτήσεις της εν λόγω κατηγορίας. Ομοίως, σε περίπτωση που οι κατασκευαστές διαθέτουν στην αγορά πακέτα εξαρτημάτων για τη μετατροπή ΣμηΕΑ κατηγορίας C3 σε ΣμηΕΑ κατηγορίας C5, θα πρέπει να διασφαλίζουν τη συμμόρφωση του ΣμηΕΑ στο οποίο τοποθετούνται τα πακέτα εξαρτημάτων με όλες τις απαιτήσεις της κατηγορίας C5.
                  
               
                     (5)
                  
                  
                     Προκειμένου να υποστηρίζουν την εξ αποστάσεως ταυτοποίηση ως ένα από τα αναγκαία στοιχεία για τη λειτουργία του υπό ανάπτυξη συστήματος U-space, όλα τα ΣμηΕΑ που χρησιμοποιούνται στην ειδική κατηγορία θα πρέπει να διαθέτουν σύστημα εξ αποστάσεως ταυτοποίησης.
                  
               
                     (6)
                  
                  
                     Όσα ΣμηΕΑ χρησιμοποιούνται στην ειδική κατηγορία και δεν απαιτείται να είναι εγγεγραμμένα σύμφωνα με το άρθρο 14 του κανονισμού (ΕΕ) 2019/947, θα πρέπει να διαθέτουν μοναδικό αριθμό σειράς, εκτός εάν πρόκειται για ιδιοκατασκευές.
                  
               
                     (7)
                  
                  
                     Τα μέτρα που προβλέπονται στον παρόντα κανονισμό βασίζονται στη γνώμη αριθ. 05/2019 (4) που εξέδωσε ο Οργανισμός της Ευρωπαϊκής Ένωσης για την Ασφάλεια της Αεροπορίας (EASA) σύμφωνα με το άρθρο 76 παράγραφος 1 του κανονισμού (ΕΕ) 2018/1139,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Τροποποιήσεις του κατ’ εξουσιοδότηση κανονισμού (ΕΕ) 2019/945
            Ο κατ’ εξουσιοδότηση κανονισμός (ΕΕ) 2019/945 τροποποιείται ως εξής:
            
                        1)
                     
                     
                        Στο άρθρο 1, η παράγραφος 2 αντικαθίσταται από το ακόλουθο κείμενο.
                        
                           «2.   Θεσπίζει επίσης κανόνες για τη διαθεσιμότητα στην αγορά ΣμηΕΑ, πακέτων εξαρτημάτων και πρόσθετων μονάδων εξ αποστάσεως ταυτοποίησης και για την ελεύθερη κυκλοφορία τους εντός της Ένωσης.».
                        
                     
                  
                        2)
                     
                     
                        Στο άρθρο 2, οι παράγραφοι 1 και 2 αντικαθίστανται από το ακόλουθο κείμενο.
                        
                           «1.   Το κεφάλαιο II του παρόντος κανονισμού εφαρμόζεται στα ακόλουθα προϊόντα:
                           
                                       α)
                                    
                                    
                                       ΣμηΕΑ προοριζόμενα για λειτουργία σύμφωνα με τους κανόνες και τους όρους που εφαρμόζονται στην “ανοικτή” κατηγορία πτητικών λειτουργιών ΣμηΕΑ ή βάσει δηλώσεων πτητικής λειτουργίας στο πλαίσιο της “ειδικής” κατηγορίας πτητικών λειτουργιών ΣμηΕΑ δυνάμει του κανονισμού (ΕΕ) 2019/947, εξαιρουμένων των ιδιοκατασκευών ΣμηΕΑ, τα οποία φέρουν ετικέτα ταυτοποίησης κατηγορίας, όπως ορίζεται στα μέρη 1 έως 5, 16 και 17 του παραρτήματος του παρόντος κανονισμού, η οποία αναγράφει σε ποια από τις επτά κατηγορίες ΣμηΕΑ που αναφέρονται στον εκτελεστικό κανονισμό (ΕΕ) 2019/947 ανήκουν·
                                    
                                 
                                       β)
                                    
                                    
                                       πακέτα εξαρτημάτων κατηγορίας C5, όπως ορίζονται στο μέρος 16·
                                    
                                 
                                       γ)
                                    
                                    
                                       πρόσθετες μονάδες εξ αποστάσεως ταυτοποίησης, όπως ορίζονται στο μέρος 6 του παραρτήματος του παρόντος κανονισμού.
                                    
                                 
                        
                           2.   Το κεφάλαιο III του παρόντος κανονισμού εφαρμόζεται σε ΣμηΕΑ που λειτουργούν σύμφωνα με τους κανόνες και τους όρους που εφαρμόζονται στην “πιστοποιημένη” και στην “ειδική” κατηγορία πτητικών λειτουργιών ΣμηΕΑ δυνάμει του εκτελεστικού κανονισμού (ΕΕ) 2019/947, εκτός εάν οι πτητικές λειτουργίες εκτελούνται βάσει δήλωσης.».
                        
                     
                  
                        3)
                     
                     
                        Στο άρθρο 3, προστίθενται τα ακόλουθα σημεία 38, 39 και 40:
                        
                                    «(38)
                                 
                                 
                                    “μονάδα χειρισμού” (στο εξής: MX): ο εξοπλισμός ή το σύστημα εξοπλισμού για τον εξ αποστάσεως έλεγχο μη επανδρωμένου αεροσκάφους, όπως ορίζεται στο άρθρο 3 σημείο 32 του κανονισμού (ΕΕ) 2018/1139, που υποστηρίζει τον έλεγχο ή την παρακολούθηση του μη επανδρωμένου αεροσκάφους κατά τη διάρκεια οποιουδήποτε σταδίου πτήσης, με εξαίρεση κάθε υποδομή που στηρίζει την υπηρεσία ζεύξης χειρισμού και ελέγχου (C2)·
                                 
                              
                                    (39)
                                 
                                 
                                    “υπηρεσία ζεύξης C2”: υπηρεσία επικοινωνίας παρεχόμενη από τρίτο μέρος για τον χειρισμό και τον έλεγχο μεταξύ του μη επανδρωμένου αεροσκάφους και της ΜΧ·
                                 
                              
                                    (40)
                                 
                                 
                                    “νύκτα”: οι ώρες από το τέλος του αστικού λυκόφωτος έως την αρχή του αστικού λυκαυγούς, όπως ορίζονται στον εκτελεστικό κανονισμό (ΕΕ) αριθ. 923/2012. (*1)
                                    
                                 
                              
                           (*1)  Εκτελεστικός κανονισμός (ΕΕ) αριθ. 923/2012 της Επιτροπής, της 26ης Σεπτεμβρίου 2012, για καθορισμό των κοινών κανόνων αέρος και των επιχειρησιακών διατάξεων σχετικά με τις υπηρεσίες και τις διαδικασίες αεροναυτιλίας και την τροποποίηση του εκτελεστικού κανονισμού (ΕΕ) αριθ. 1035/2011 και των κανονισμών (ΕΚ) αριθ. 1265/2007, (ΕΚ) αριθ. 1794/2006, (ΕΚ) αριθ. 730/2006, (ΕΚ) αριθ. 1033/2006 και (ΕΕ) αριθ. 255/2010 (ΕΕ L 281 της 13.10.2012, σ. 1).»."
                        
                     
                  
                        4)
                     
                     
                        Ο τίτλος του κεφαλαίου II αντικαθίσταται από το ακόλουθο κείμενο:
                        «ΣμηΕΑ προοριζόμενα για λειτουργία στην “ανοικτή” κατηγορία ή στην “ειδική” κατηγορία βάσει δήλωσης πτητικής λειτουργίας, πακέτα εξαρτημάτων που φέρουν ετικέτα ταυτοποίησης κατηγορίας και πρόσθετες μονάδες εξ αποστάσεως ταυτοποίησης».
                     
                  
                        5)
                     
                     
                        Στο άρθρο 4, η παράγραφος 1 αντικαθίσταται από το ακόλουθο κείμενο:
                        
                           «1.   Τα αναφερόμενα στο άρθρο 2 παράγραφος 1 προϊόντα πληρούν τις απαιτήσεις που καθορίζονται στα μέρη 1 έως 6, 16 και 17 του παραρτήματος.».
                        
                     
                  
                        6)
                     
                     
                        Στο άρθρο 5, προστίθεται η ακόλουθη παράγραφος 3:
                        
                           «3.   Το άρθρο 4 παράγραφοι 1 έως 4 του κανονισμού (ΕΕ) 2019/1020 του Ευρωπαϊκού Κοινοβουλίου και του Συμβουλίου εφαρμόζεται από τις 16 Ιουλίου 2021.».
                        
                     
                  
                        7)
                     
                     
                        Στο άρθρο 6, η παράγραφος 1 αντικαθίσταται από το ακόλουθο κείμενο:
                        
                           «1.   Οι κατασκευαστές εξασφαλίζουν ότι, κατά τη διάθεση του προϊόντος τους στην ενωσιακή αγορά, αυτό είναι σχεδιασμένο και κατασκευασμένο σε συμμόρφωση με τις απαιτήσεις που καθορίζονται στα μέρη 1 έως 6, 16 και 17 του παραρτήματος.».
                        
                     
                  
                        8)
                     
                     
                        Στο άρθρο 6, η παράγραφος 2 αντικαθίσταται από το ακόλουθο κείμενο:
                        
                           «2.   Οι κατασκευαστές καταρτίζουν τον τεχνικό φάκελο που προβλέπεται στο άρθρο 17 και διενεργούν τη σχετική διαδικασία αξιολόγησης της συμμόρφωσης που αναφέρεται στο άρθρο 13 ή αναθέτουν εξωτερικά τη διενέργεια της εν λόγω διαδικασίας.
                           Εφόσον αποδειχθεί με την εν λόγω διαδικασία αξιολόγησης η συμμόρφωση του προϊόντος με τις απαιτήσεις που καθορίζονται στα μέρη 1 έως 6, 16 και 17 του παραρτήματος, οι κατασκευαστές συντάσσουν δήλωση συμμόρφωσης ΕΕ και τοποθετούν τη σήμανση CE.».·
                        
                     
                  
                        9)
                     
                     
                        Στο άρθρο 6, η παράγραφος 5 αντικαθίσταται από το ακόλουθο κείμενο:
                        
                           «5.   Οι κατασκευαστές ΣμηΕΑ εξασφαλίζουν ότι το μηΕΑ φέρει αριθμό τύπου κατά την έννοια της απόφασης 768/2008/ΕΚ και μοναδικό αριθμό σειράς, οι οποίοι καθιστούν εφικτή την ταυτοποίησή του και, κατά περίπτωση, συμμορφώνονται με τις απαιτήσεις που καθορίζονται στα αντίστοιχα μέρη 2 έως 4, 16 και 17 του παραρτήματος. Οι κατασκευαστές πακέτων εξαρτημάτων κατηγορίας C5 διασφαλίζουν ότι τα εν λόγω πακέτα φέρουν αριθμό τύπου και μοναδικό αριθμό σειράς, οι οποίοι καθιστούν εφικτή την ταυτοποίησή τους. Οι κατασκευαστές πρόσθετων μονάδων εξ αποστάσεως ταυτοποίησης εξασφαλίζουν ότι η πρόσθετη μονάδα εξ αποστάσεως ταυτοποίησης φέρει αριθμό τύπου και μοναδικό αριθμό σειράς, οι οποίοι καθιστούν εφικτή την ταυτοποίησή της και συμμορφώνονται με τις απαιτήσεις που καθορίζονται στο μέρος 6 του παραρτήματος. Σε κάθε περίπτωση, οι κατασκευαστές μεριμνούν ώστε να τοποθετείται μοναδικός αριθμός σειράς και επί της δήλωσης συμμόρφωσης ΕΕ ή επί της απλουστευμένης δήλωσης συμμόρφωσης ΕΕ οι οποίες αναφέρονται στο άρθρο 14.».
                        
                     
                  
                        10)
                     
                     
                        Στο άρθρο 6, η παράγραφος 7 αντικαθίσταται από το ακόλουθο κείμενο:
                        
                           «7.   Οι κατασκευαστές εξασφαλίζουν ότι το προϊόν συνοδεύεται από τις οδηγίες του κατασκευαστή και το ενημερωτικό σημείωμα που απαιτούνται βάσει των μερών 1 έως 6, 16 και 17 του παραρτήματος σε γλώσσα εύκολα κατανοητή από τους καταναλωτές και τους λοιπούς τελικούς χρήστες, η οποία καθορίζεται από το οικείο κράτος μέλος. Οι εν λόγω οδηγίες του κατασκευαστή και το ενημερωτικό σημείωμα, καθώς και κάθε επισήμανση, είναι σαφή, κατανοητά και ευανάγνωστα.».·
                        
                     
                  
                        11)
                     
                     
                        Στο άρθρο 6, προστίθεται η ακόλουθη παράγραφος 11:
                        «Κατά τη διάθεση στην αγορά ΣμηΕΑ κατηγορίας C5 ή C6 ή πρόσθετης μονάδας κατηγορίας C5, οι κατασκευαστές κοινοποιούν την κύρια εγκατάστασή τους στην αρχή εποπτείας της αγοράς του κράτους μέλους.».·
                     
                  
                        12)
                     
                     
                        Στο άρθρο 8 παράγραφος 2, το δεύτερο εδάφιο αντικαθίσταται από το ακόλουθο κείμενο:
                        «Όταν ο εισαγωγέας θεωρεί ή έχει λόγους να πιστεύει ότι προϊόν δεν συμμορφώνεται προς τις απαιτήσεις που προβλέπονται στα μέρη 1 έως 6, 16 και 17 του παραρτήματος, δεν διαθέτει το προϊόν στην αγορά έως ότου αποκατασταθεί η συμμόρφωση του εν λόγω προϊόντος. Επιπλέον, όταν το προϊόν ενέχει κίνδυνο για την υγεία και την ασφάλεια των καταναλωτών και τρίτων, ο εισαγωγέας ενημερώνει σχετικά τον κατασκευαστή και τις αρμόδιες εθνικές αρχές.».·
                     
                  
                        13)
                     
                     
                        Στο άρθρο 8, η παράγραφος 4 αντικαθίσταται από το ακόλουθο κείμενο:
                        
                           «4.   Οι εισαγωγείς εξασφαλίζουν ότι το προϊόν συνοδεύεται από τις οδηγίες του κατασκευαστή και το ενημερωτικό σημείωμα που απαιτούνται βάσει των μερών 1 έως 6, 16 και 17 του παραρτήματος σε γλώσσα εύκολα κατανοητή από τους καταναλωτές και τους λοιπούς τελικούς χρήστες, η οποία καθορίζεται από το οικείο κράτος μέλος. Οι εν λόγω οδηγίες του κατασκευαστή και το ενημερωτικό σημείωμα, καθώς και κάθε επισήμανση, είναι σαφή, κατανοητά και ευανάγνωστα.».·
                        
                     
                  
                        14)
                     
                     
                        Στο άρθρο 8, προστίθεται η ακόλουθη παράγραφος 10:
                        
                           «10.   Κατά τη διάθεση στην αγορά ΣμηΕΑ κατηγορίας C5 ή C6 ή πρόσθετης μονάδας κατηγορίας C5, οι εισαγωγείς κοινοποιούν την κύρια εγκατάστασή τους στην αρχή εποπτείας της αγοράς του κράτους μέλους.».·
                        
                     
                  
                        15)
                     
                     
                        Στο άρθρο 9 παράγραφος 2, τα δύο πρώτα εδάφια αντικαθίστανται από το ακόλουθο κείμενο:
                        
                           «2.   Προτού καταστήσουν προϊόν διαθέσιμο στην αγορά, οι διανομείς εξακριβώνουν ότι το εν λόγω προϊόν φέρει τη σήμανση CE και, κατά περίπτωση, την ετικέτα ταυτοποίησης κατηγορίας μηΕΑ και την ένδειξη της στάθμης ηχητικής ισχύος, ότι το προϊόν συνοδεύεται από τα έγγραφα που αναφέρονται στο άρθρο 6 παράγραφοι 7 και 8, και ότι ο κατασκευαστής και ο εισαγωγέας έχουν τηρήσει τις απαιτήσεις που ορίζονται στο άρθρο 6 παράγραφοι 5 και 6 και στο άρθρο 8 παράγραφος 3.
                           Οι διανομείς εξασφαλίζουν ότι το προϊόν συνοδεύεται από τις οδηγίες του κατασκευαστή και το ενημερωτικό σημείωμα που απαιτούνται βάσει των μερών 1 έως 6, 16 και 17 του παραρτήματος σε γλώσσα εύκολα κατανοητή από τους καταναλωτές και τους λοιπούς τελικούς χρήστες, η οποία καθορίζεται από το οικείο κράτος μέλος. Οι εν λόγω οδηγίες του κατασκευαστή και το ενημερωτικό σημείωμα, καθώς και κάθε επισήμανση, είναι σαφή, κατανοητά και ευανάγνωστα.».·
                        
                     
                  
                        16)
                     
                     
                        Το άρθρο 12 αντικαθίσταται από το ακόλουθο κείμενο:
                        «Τα προϊόντα που συμμορφώνονται με εναρμονισμένα πρότυπα ή με μέρη αυτών, τα στοιχεία των οποίων έχουν δημοσιευθεί στην Επίσημη Εφημερίδα της Ευρωπαϊκής Ένωσης, τεκμαίρεται ότι συμμορφώνονται με τις απαιτήσεις των εν λόγω προτύπων ή μερών τους, όπως προβλέπονται στα μέρη 1 έως 6, 16 και 17 του παραρτήματος.».·
                     
                  
                        17)
                     
                     
                        Στο άρθρο 13, η παράγραφος 1 αντικαθίσταται από το ακόλουθο κείμενο:
                        
                           «1.   Ο κατασκευαστής διενεργεί αξιολόγηση της συμμόρφωσης του προϊόντος χρησιμοποιώντας μία από τις ακόλουθες διαδικασίες με σκοπό να διαπιστώσει τη συμμόρφωση του εν λόγω προϊόντος με τις απαιτήσεις που προβλέπονται στα μέρη 1 έως 6, 16 και 17 του παραρτήματος. Κατά την αξιολόγηση της συμμόρφωσης λαμβάνονται υπόψη όλες οι προβλεπόμενες και προβλέψιμες επιχειρησιακές συνθήκες.».·
                        
                     
                  
                        18)
                     
                     
                        Στο άρθρο 13 παράγραφος 2, το στοιχείο α) αντικαθίσταται από το ακόλουθο κείμενο:
                        
                                    «α)
                                 
                                 
                                    εσωτερικός έλεγχος της παραγωγής όπως προβλέπεται στο μέρος 7 του παραρτήματος, κατά την αξιολόγηση της συμμόρφωσης προϊόντος με τις απαιτήσεις που καθορίζονται στα μέρη 1, 5, 6, 16 ή 17 του παραρτήματος, υπό την προϋπόθεση ότι ο κατασκευαστής έχει εφαρμόσει εναρμονισμένα πρότυπα, τα στοιχεία των οποίων έχουν δημοσιευθεί στην Επίσημη Εφημερίδα της Ευρωπαϊκής Ένωσης, όσον αφορά όλες τις απαιτήσεις για τις οποίες ισχύουν τα εν λόγω πρότυπα.».·
                                 
                              
                  
                        19)
                     
                     
                        Στο άρθρο 14, η παράγραφος 1 αντικαθίσταται από το ακόλουθο κείμενο:
                        
                           «1.   Στη δήλωση συμμόρφωσης ΕΕ που αναφέρεται στο άρθρο 6 παράγραφος 8 δηλώνεται ότι έχει αποδειχθεί η συμμόρφωση του προϊόντος με τις απαιτήσεις που ορίζονται στα μέρη 1 έως 6, 16 και 17 του παραρτήματος και, όσον αφορά τα ΣμηΕΑ, προσδιορίζεται η κατηγορία τους.».·
                        
                     
                  
                        20)
                     
                     
                        Στο άρθρο 16, η παράγραφος 2 αντικαθίσταται από το ακόλουθο κείμενο:
                        
                           «2.   Η ετικέτα ταυτοποίησης κατηγορίας μηΕΑ τοποθετείται κατά τρόπο εμφανή, ευανάγνωστο και ανεξίτηλο επί του μηΕΑ ή, κατά περίπτωση, σε κάθε εξάρτημα πακέτου εξαρτημάτων κατηγορίας C5, και επί της συσκευασίας του μηΕΑ και έχει ύψος τουλάχιστον 5 mm. Απαγορεύεται η τοποθέτηση σημάνσεων, συμβόλων ή ενδείξεων επί προϊόντος που είναι πιθανό να παραπλανήσουν τρίτους ως προς το νόημα ή τη μορφή της ετικέτας ταυτοποίησης κατηγορίας.».
                        
                     
                  
                        21)
                     
                     
                        Στο άρθρο 17, η παράγραφος 1 αντικαθίσταται από το ακόλουθο κείμενο:
                        
                           «1.   Ο τεχνικός φάκελος περιλαμβάνει όλες τις σχετικές πληροφορίες και λεπτομέρειες για τα μέσα που χρησιμοποιήθηκαν από τον κατασκευαστή, ώστε να εξασφαλιστεί ότι το προϊόν συμμορφώνεται με τις απαιτήσεις που προβλέπονται στα μέρη 1 έως 6, 16 και 17 του παραρτήματος. Περιέχει, τουλάχιστον, τα στοιχεία που ορίζονται στο μέρος 10 του παραρτήματος.».·
                        
                     
                  
                        22)
                     
                     
                        Στο άρθρο 17, η παράγραφος 4 αντικαθίσταται από το ακόλουθο κείμενο:
                        
                           «4.   Όταν ο τεχνικός φάκελος δεν συμμορφώνεται με τις παραγράφους 1, 2 ή 3 του παρόντος άρθρου, η αρχή εποπτείας της αγοράς δύναται να απαιτεί από τον κατασκευαστή ή τον εισαγωγέα τη διενέργεια δοκιμής από φορέα αποδεκτό από την αρχή εποπτείας της αγοράς, με έξοδα του κατασκευαστή ή του εισαγωγέα, εντός προκαθορισμένης περιόδου, ώστε να εξακριβωθεί η συμμόρφωση του προϊόντος με τις απαιτήσεις οι οποίες προβλέπονται στα μέρη 1 έως 6, 16 και 17 του παραρτήματος και εφαρμόζονται στο εν λόγω προϊόν.».
                        
                     
                  
                        23)
                     
                     
                        Στο άρθρο 30, η παράγραφος 3 αντικαθίσταται από το ακόλουθο κείμενο:
                        
                           «3.   Όταν κοινοποιημένος οργανισμός διαπιστώνει ότι οι απαιτήσεις που προβλέπονται στα μέρη 1 έως 6, 16 και 17 του παραρτήματος ή στα αντίστοιχα εναρμονισμένα πρότυπα ή σε λοιπές τεχνικές προδιαγραφές δεν πληρούνται από τον κατασκευαστή, ζητεί από τον κατασκευαστή να λάβει τα ενδεδειγμένα διορθωτικά μέτρα και δεν εκδίδει πιστοποιητικό εξέτασης τύπου ΕΕ ή έγκριση συστήματος ποιότητας.».·
                        
                     
                  
                        24)
                     
                     
                        Στο άρθρο 36 παράγραφος 1, το πρώτο εδάφιο αντικαθίσταται από το ακόλουθο κείμενο:
                        
                           «1.   Εάν οι αρχές εποπτείας της αγοράς κράτους μέλους έχουν επαρκείς λόγους να πιστεύουν ότι προϊόν ενέχει κίνδυνο για την υγεία ή την ασφάλεια των προσώπων ή για άλλα ζητήματα προστασίας του δημόσιου συμφέροντος που εμπίπτουν στο παρόν κεφάλαιο, διενεργούν αξιολόγηση του εν λόγω προϊόντος η οποία καλύπτει όλες τις εφαρμοστέες απαιτήσεις του παρόντος κεφαλαίου. Για τον σκοπό αυτόν, οι ενδιαφερόμενοι οικονομικοί φορείς συνεργάζονται όπως απαιτείται με τις αρχές εποπτείας της αγοράς.».
                        
                     
                  
                        25)
                     
                     
                        Ο τίτλος του κεφαλαίου ΙΙΙ αντικαθίσταται από το ακόλουθο κείμενο:
                        «Απαιτήσεις ΣμηΕΑ χρησιμοποιούμενων στην “πιστοποιημένη” και στην “ειδική” κατηγορία, εκτός εάν οι πτητικές λειτουργίες εκτελούνται βάσει δήλωσης».·
                     
                  
                        26)
                     
                     
                        Το άρθρο 40 αντικαθίσταται από το ακόλουθο κείμενο:
                        
                           
                              «
                              Άρθρο 40
                           
                           Απαιτήσεις ΣμηΕΑ χρησιμοποιούμενων στην “πιστοποιημένη” και στην “ειδική” κατηγορία, εκτός εάν οι πτητικές λειτουργίες εκτελούνται βάσει δήλωσης.
                           
                                       1.
                                    
                                    
                                       Ο σχεδιασμός, η παραγωγή και η συντήρηση ΣμηΕΑ πιστοποιούνται, εάν το ΣμηΕΑ πληροί οποιονδήποτε από τους ακόλουθους όρους:
                                       
                                                   α)
                                                
                                                
                                                   έχει χαρακτηριστική διάσταση 3 m και άνω και προορίζεται για λειτουργία πάνω από συναθροίσεις προσώπων·
                                                
                                             
                                                   β)
                                                
                                                
                                                   προορίζεται για τη μεταφορά προσώπων·
                                                
                                             
                                                   γ)
                                                
                                                
                                                   προορίζεται για τη μεταφορά επικίνδυνων εμπορευμάτων και απαιτεί υψηλό επίπεδο ανθεκτικότητας για τον μετριασμό των κινδύνων έναντι τρίτων σε περίπτωση ατυχήματος·
                                                
                                             
                                                   δ)
                                                
                                                
                                                   προορίζεται για χρήση στην “ειδική” κατηγορία πτητικών λειτουργιών που ορίζεται στο άρθρο 5 του εκτελεστικού κανονισμού (ΕΕ) 2019/947 και στην προς έκδοση από την αρμόδια αρχή άδεια πτητικής λειτουργίας κρίνεται, έπειτα από αξιολόγηση κινδύνου προβλεπόμενη στο άρθρο 11 του εκτελεστικού κανονισμού (ΕΕ) 2019/947, ότι ο κίνδυνος της πτητικής λειτουργίας δεν μπορεί να μετριασθεί επαρκώς χωρίς την πιστοποίηση του ΣμηΕΑ.
                                                
                                             
                                 
                                       2.
                                    
                                    
                                       ΣμηΕΑ υποκείμενα σε πιστοποίηση συμμορφώνονται με τις εφαρμοστέες απαιτήσεις που προβλέπονται στον κανονισμό (ΕΕ) αριθ. 748/2012 της Επιτροπής, στον κανονισμό (ΕΕ) 2015/640 της Επιτροπής και στον κανονισμό (ΕΕ) αριθ. 1321/2014 της Επιτροπής.
                                    
                                 
                                       3.
                                    
                                    
                                       Εάν δεν χρειάζεται πιστοποίηση σύμφωνα με την παράγραφο 1, τα ΣμηΕΑ που χρησιμοποιούνται στην “ειδική” κατηγορία διαθέτουν τις τεχνικές δυνατότητες οι οποίες προβλέπονται στην εκδοθείσα από την αρμόδια αρχή άδεια πτητικής λειτουργίας ή όπως αυτές ορίζονται από το πιστοποιητικό φορέα εκμετάλλευσης ελαφρών ΣμηΕΑ (LUC) σύμφωνα με το μέρος Γ του παραρτήματος του εκτελεστικού κανονισμού (ΕΕ) 2019/947.
                                    
                                 
                                       4.
                                    
                                    
                                       Εάν δεν πρόκειται για ιδιοκατασκευές, όλα τα ΣμηΕΑ που δεν υπόκεινται σε υποχρέωση εγγραφής σύμφωνα με το άρθρο 14 του εκτελεστικού κανονισμού (ΕΕ) 2019/947 διαθέτουν μοναδικό αριθμό σειράς συμμορφούμενο με το πρότυπο ANSI/CTA-2063-A-2019, Small Unmanned Aerial Systems Serial Numbers (Αριθμοί σειράς μικρών μη επανδρωμένων εναέριων συστημάτων), 2019.
                                    
                                 
                                       5.
                                    
                                    
                                       Κάθε μηΕΑ που προορίζεται για πτητική λειτουργία στην “ειδική” κατηγορία σε σχετικό ύψος κάτω των 120 μέτρων διαθέτει σύστημα εξ αποστάσεως ταυτοποίησης, το οποίο επιτρέπει:
                                       
                                                   α)
                                                
                                                
                                                   την τηλεφόρτωση του αριθμού μητρώου του φορέα εκμετάλλευσης ΣμηΕΑ που απαιτείται βάσει του άρθρου 14 του εκτελεστικού κανονισμού (ΕΕ) 2019/947, και τυχόν πρόσθετου αριθμού που προβλέπεται από το σύστημα εγγραφής. Το σύστημα εκτελεί έλεγχο συνέπειας για την επαλήθευση της ακεραιότητας της πλήρους συμβολοσειράς που παρασχέθηκε στον φορέα εκμετάλλευσης ΣμηΕΑ κατά τη χρονική στιγμή της εγγραφής. Σε περίπτωση ασυνέπειας, το ΣμηΕΑ εκπέμπει μήνυμα σφάλματος προς τον φορέα εκμετάλλευσης ΣμηΕΑ·
                                                
                                             
                                                   β)
                                                
                                                
                                                   την περιοδική μετάδοση τουλάχιστον των ακόλουθων δεδομένων, σε πραγματικό χρόνο καθ’ όλη τη διάρκεια της πτήσης, κατά τρόπο ώστε να λαμβάνονται από υφιστάμενες κινητές συσκευές:
                                                   
                                                               i)
                                                            
                                                            
                                                               του αριθμού μητρώου του φορέα εκμετάλλευσης ΣμηΕΑ και του κωδικού επαλήθευσης που παρασχέθηκε από το κράτος μέλος κατά τη διαδικασία εγγραφής, εκτός εάν ο έλεγχος συνέπειας που καθορίζεται στο στοιχείο α) έχει αρνητικό αποτέλεσμα·
                                                            
                                                         
                                                               ii)
                                                            
                                                            
                                                               του μοναδικού αριθμού σειράς του μηΕΑ, συμμορφούμενου με την παράγραφο 4 ή, εάν το μηΕΑ είναι ιδιοκατασκευή, του μοναδικού αριθμού σειράς της πρόσθετης μονάδας, όπως ορίζεται στο μέρος 6 του παραρτήματος·
                                                            
                                                         
                                                               iii)
                                                            
                                                            
                                                               της χρονοσφραγίδας, της γεωγραφικής θέσης του μηΕΑ και του σχετικού ύψους του πάνω από την επιφάνεια ή το σημείο απογείωσης·
                                                            
                                                         
                                                               iv)
                                                            
                                                            
                                                               της πορείας διαδρομής μετρούμενης δεξιόστροφα από τον πραγματικό βορρά και της ταχύτητας εδάφους του μηΕΑ·
                                                            
                                                         
                                                               v)
                                                            
                                                            
                                                               της γεωγραφικής θέσης του χειριστή εξ αποστάσεως·
                                                            
                                                         
                                                               vi)
                                                            
                                                            
                                                               ένδειξης της κατάστασης έκτακτης ανάγκης του ΣμηΕΑ.
                                                            
                                                         
                                             
                                                   γ)
                                                
                                                
                                                   τον περιορισμό της δυνατότητας παραποίησης της λειτουργικότητας του συστήματος άμεσης εξ αποστάσεως ταυτοποίησης.».
                                                
                                             
                                 
                     
                  
                        27)
                     
                     
                        Το παράρτημα αντικαθίσταται από το παράρτημα του παρόντος κανονισμού.
                     
                  
         
            Άρθρο 2
            Έναρξη ισχύος
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 27 Απριλίου 2020.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 212 της 22.8.2018, σ. 1.
         
            (2)  Εκτελεστικός κανονισμός (ΕΕ) 2019/947 της Επιτροπής, της 24ης Μαΐου 2019, για τους κανόνες και τις διαδικασίες που διέπουν τη λειτουργία μη επανδρωμένων αεροσκαφών (ΕΕ L 152 της 11.6.2019, σ. 45).
         
            (3)  Κατ' εξουσιοδότηση κανονισμός (ΕΕ) 2019/945 της Επιτροπής, της 12ης Μαρτίου 2019, για συστήματα μη επανδρωμένων αεροσκαφών και φορείς εκμετάλλευσης συστημάτων μη επανδρωμένων αεροσκαφών τρίτων χωρών (ΕΕ L 152 της 11.6.2019, σ. 1).
         
            (4)  https://www.easa.europa.eu/document-library/opinions.
      
      
         
            ΠΑΡΑΡΤΗΜΑ
            ΜΕΡΟΣ 1
            
               Απαιτήσεις συστημάτων μη επανδρωμένων αεροσκαφών κατηγορίας C0
            
            Τα ΣμηΕΑ κατηγορίας C0 φέρουν την ακόλουθη ετικέτα ταυτοποίησης κατηγορίας επί του μηΕΑ:
            
               
            Τα ΣμηΕΑ κατηγορίας C0 συμμορφώνονται με τις ακόλουθες απαιτήσεις:
            
                        1)
                     
                     
                        έχουν MTOM κάτω των 250 g, συμπεριλαμβανομένου του ωφέλιμου φορτίου·
                     
                  
                        2)
                     
                     
                        έχουν μέγιστη ταχύτητα σε οριζόντια πτήση 19 m/s·
                     
                  
                        3)
                     
                     
                        το μέγιστο εφικτό ύψος πάνω από το σημείο απογείωσης περιορίζεται στα 120 m·
                     
                  
                        4)
                     
                     
                        μπορούν να ελέγχονται με ασφάλεια ως προς την ευστάθεια, τη δυνατότητα ελιγμών και τις επιδόσεις ζεύξης χειρισμού και ελέγχου από χειριστή εξ αποστάσεως, σύμφωνα με τις οδηγίες του κατασκευαστή, αν παρίσταται ανάγκη υπό όλες τις προσδοκώμενες επιχειρησιακές συνθήκες, ακόμα και μετά από αστοχία ενός ή, ενδεχομένως, περισσότερων συστημάτων·
                     
                  
                        5)
                     
                     
                        είναι σχεδιασμένα και κατασκευασμένα κατά τρόπο ώστε να ελαχιστοποιείται ο τραυματισμός προσώπων κατά τη διάρκεια της πτητικής λειτουργίας και να αποφεύγονται τα αιχμηρά άκρα, εκτός εάν αυτό είναι τεχνικά αναπόφευκτο όταν εφαρμόζονται ορθές πρακτικές σχεδιασμού και κατασκευής. Αν είναι εξοπλισμένο με έλικες, το μηΕΑ σχεδιάζεται κατά τρόπο ώστε να περιορίζεται τυχόν τραυματισμός που μπορεί να προκληθεί από τα πτερύγια του έλικα·
                     
                  
                        6)
                     
                     
                        είναι αποκλειστικώς ηλεκτροκίνητα·
                     
                  
                        7)
                     
                     
                        αν διαθέτουν λειτουργία «ακολούθησέ με» και όταν αυτή η λειτουργία είναι ενεργοποιημένη, βρίσκονται σε εμβέλεια που δεν υπερβαίνει τα 50 m από τον χειριστή εξ αποστάσεως, και είναι δυνατή η ανάκτηση του ελέγχου του μηΕΑ από τον χειριστή εξ αποστάσεως·
                     
                  
                        8)
                     
                     
                        διατίθενται στην αγορά με οδηγίες του κατασκευαστή, στις οποίες περιλαμβάνονται:
                        
                                    α)
                                 
                                 
                                    τα χαρακτηριστικά του μηΕΑ, στα οποία περιλαμβάνονται, μεταξύ άλλων:
                                    
                                                —
                                             
                                             
                                                η κατηγορία του μηΕΑ·
                                             
                                          
                                                —
                                             
                                             
                                                η μάζα του μηΕΑ (με περιγραφή της διαμόρφωσης αναφοράς) και η μέγιστη μάζα απογείωσης (MTOM)·
                                             
                                          
                                                —
                                             
                                             
                                                τα γενικά χαρακτηριστικά των επιτρεπόμενων ωφέλιμων φορτίων όσον αφορά τη μάζα, τις διαστάσεις, τις διασυνδέσεις με το μηΕΑ και άλλους ενδεχόμενους περιορισμούς·
                                             
                                          
                                                —
                                             
                                             
                                                ο εξοπλισμός και το λογισμικό για τον εξ αποστάσεως έλεγχο του μηΕΑ· και
                                             
                                          
                                                —
                                             
                                             
                                                περιγραφή της συμπεριφοράς του μηΕΑ σε περίπτωση απώλειας της ζεύξης χειρισμού και ελέγχου·
                                             
                                          
                              
                                    β)
                                 
                                 
                                    σαφείς οδηγίες πτητικής λειτουργίας·
                                 
                              
                                    γ)
                                 
                                 
                                    επιχειρησιακοί περιορισμοί (συμπεριλαμβανομένων, μεταξύ άλλων, των μετεωρολογικών συνθηκών και των πτητικών λειτουργιών κατά τη διάρκεια της ημέρας/νύχτας)· και
                                 
                              
                                    δ)
                                 
                                 
                                    κατάλληλη περιγραφή όλων των κινδύνων που συνδέονται με πτητικές λειτουργίες του ΣμηΕΑ, προσαρμοσμένη στην ηλικία του χρήστη·
                                 
                              
                  
                        9)
                     
                     
                        περιλαμβάνουν ενημερωτικό σημείωμα που εκδίδεται από τον Οργανισμό της Ευρωπαϊκής Ένωσης για την Ασφάλεια της Αεροπορίας (EASA), στο οποίο παρατίθενται οι εφαρμοστέοι περιορισμοί και οι εφαρμοστέες υποχρεώσεις βάσει του εκτελεστικού κανονισμού (ΕΕ) 2019/947.
                     
                  
                        10)
                     
                     
                        Τα σημεία 4, 5 και 6 δεν εφαρμόζονται σε ΣμηΕΑ που είναι παιχνίδια κατά την έννοια της οδηγίας 2009/48/ΕΚ σχετικά με την ασφάλεια των παιχνιδιών.
                     
                  ΜΕΡΟΣ 2
            
               Απαιτήσεις συστημάτων μη επανδρωμένων αεροσκαφών κατηγορίας C1
            
            Τα ΣμηΕΑ κατηγορίας C1 φέρουν την ακόλουθη ετικέτα ταυτοποίησης κατηγορίας επί του μηΕΑ:
            
               
            Τα ΣμηΕΑ κατηγορίας C1 συμμορφώνονται με τις ακόλουθες απαιτήσεις:
            
                        1)
                     
                     
                        είναι κατασκευασμένα από υλικά και έχουν επιδόσεις και φυσικά χαρακτηριστικά τέτοια ώστε να διασφαλίζεται ότι, σε περίπτωση πρόσκρουσης με οριακή ταχύτητα σε κεφάλι ανθρώπου, η ενέργεια που μεταφέρεται στο κεφάλι του ανθρώπου είναι κάτω των 80 J ή, εναλλακτικά, έχουν MTOM κάτω των 900 g, συμπεριλαμβανομένου του ωφέλιμου φορτίου·
                     
                  
                        2)
                     
                     
                        έχουν μέγιστη ταχύτητα σε οριζόντια πτήση 19 m/s·
                     
                  
                        3)
                     
                     
                        έχουν μέγιστο εφικτό σχετικό ύψος πάνω από το σημείο απογείωσης έως 120 m ή είναι εξοπλισμένα με σύστημα περιορισμού του σχετικού ύψους πάνω από την επιφάνεια ή πάνω από το σημείο απογείωσης στα 120 m ή σε τιμή που επιλέγεται από τον χειριστή εξ αποστάσεως· εάν υπάρχει δυνατότητα επιλογής της τιμής, παρέχονται σαφείς πληροφορίες στον χειριστή εξ αποστάσεως όσον αφορά το σχετικό ύψος του μηΕΑ πάνω από την επιφάνεια ή το σημείο απογείωσης κατά τη διάρκεια της πτήσης·
                     
                  
                        4)
                     
                     
                        μπορούν να ελέγχονται με ασφάλεια ως προς την ευστάθεια, τη δυνατότητα ελιγμών και τις επιδόσεις ζεύξης χειρισμού και ελέγχου από χειριστή εξ αποστάσεως με κατάλληλες ικανότητες, όπως ορίζεται στον εκτελεστικό κανονισμό (ΕΕ) 2019/947 και σύμφωνα με τις οδηγίες του κατασκευαστή, αν παρίσταται ανάγκη υπό όλες τις προσδοκώμενες επιχειρησιακές συνθήκες, ακόμα και μετά από αστοχία ενός ή, ενδεχομένως, περισσότερων συστημάτων·
                     
                  
                        5)
                     
                     
                        έχουν την απαιτούμενη μηχανική αντοχή για το μηΕΑ, συμπεριλαμβανομένου τυχόν συντελεστή ασφαλείας και, κατά περίπτωση, την απαιτούμενη ευστάθεια ώστε να αντέχουν στην καταπόνηση που συνεπάγεται η χρήση τους, χωρίς να προκαλούνται θραύσεις ή παραμορφώσεις που θα μπορούσαν να επηρεάσουν την ασφάλεια της πτήσης·
                     
                  
                        6)
                     
                     
                        είναι σχεδιασμένα και κατασκευασμένα κατά τρόπο ώστε να ελαχιστοποιείται ο τραυματισμός προσώπων κατά τη διάρκεια της πτητικής λειτουργίας και να αποφεύγονται τα αιχμηρά άκρα του μηΕΑ, εκτός εάν αυτό είναι τεχνικά αναπόφευκτο όταν εφαρμόζονται ορθές πρακτικές σχεδιασμού και κατασκευής· αν είναι εξοπλισμένο με έλικες, το μηΕΑ σχεδιάζεται κατά τρόπο ώστε να περιορίζεται τυχόν τραυματισμός που μπορεί να προκληθεί από τα πτερύγια του έλικα·
                     
                  
                        7)
                     
                     
                        σε περίπτωση απώλειας της ζεύξης χειρισμού και ελέγχου, διαθέτουν αξιόπιστη και προβλέψιμη μέθοδο ανάκτησης της ζεύξης χειρισμού και ελέγχου από το μηΕΑ ή, αν αυτό δεν καταστεί εφικτό, τερματισμού της πτήσης του μηΕΑ, κατά τρόπο που περιορίζει τις επιπτώσεις σε τρίτους στον αέρα ή στο έδαφος·
                     
                  
                        8)
                     
                     
                        εάν δεν είναι μηΕΑ σταθερών πτερύγων, διαθέτουν εγγυημένη Α-σταθμισμένη στάθμη ηχητικής ισχύος LWA
                            όπως καθορίζεται στο μέρος 13, η οποία δεν υπερβαίνει τα επίπεδα που καθορίζονται στο μέρος 15·
                     
                  
                        9)
                     
                     
                        εάν δεν είναι μηΕΑ σταθερών πτερύγων, διαθέτουν ένδειξη της εγγυημένης Α-σταθμισμένης στάθμης ηχητικής ισχύος τοποθετημένη επί του μηΕΑ και/ή επί της συσκευασίας του, σύμφωνα με το μέρος 14·
                     
                  
                        10)
                     
                     
                        είναι αποκλειστικώς ηλεκτροκίνητα·
                     
                  
                        11)
                     
                     
                        διαθέτουν μοναδικό αριθμό σειράς συμμορφούμενο με το πρότυπο ANSI/CTA-2063-A-2019 Small Unmanned Aerial Systems Serial Numbers (Αριθμοί σειράς μικρών μη επανδρωμένων εναέριων συστημάτων), 2019·
                     
                  
                        12)
                     
                     
                        διαθέτουν άμεση εξ αποστάσεως ταυτοποίηση η οποία:
                        
                                    α)
                                 
                                 
                                    επιτρέπει την τηλεφόρτωση του αριθμού μητρώου του φορέα εκμετάλλευσης ΣμηΕΑ που απαιτείται βάσει του άρθρου 14 του εκτελεστικού κανονισμού (ΕΕ) 2019/947, και τυχόν πρόσθετου αριθμού που προβλέπεται από το σύστημα εγγραφής· το σύστημα εκτελεί έλεγχο συνέπειας για την επαλήθευση της ακεραιότητας της πλήρους συμβολοσειράς που παρασχέθηκε στον φορέα εκμετάλλευσης ΣμηΕΑ κατά τη χρονική στιγμή της εγγραφής· σε περίπτωση ασυνέπειας, το ΣμηΕΑ εκπέμπει μήνυμα σφάλματος προς τον φορέα εκμετάλλευσης ΣμηΕΑ·
                                 
                              
                                    β)
                                 
                                 
                                    διασφαλίζει, σε πραγματικό χρόνο καθ’ όλη τη διάρκεια της πτήσης, την άμεση περιοδική ευρυεκπομπή από το μηΕΑ, τουλάχιστον των ακόλουθων δεδομένων, με χρήση ανοικτού και τεκμηριωμένου πρωτοκόλλου μετάδοσης, κατά τρόπο ώστε να μπορούν να λαμβάνονται άμεσα από υφιστάμενες εντός της εμβέλειας ευρυεκπομπής κινητές συσκευές:
                                    
                                                i
                                             
                                             
                                                του αριθμού μητρώου του φορέα εκμετάλλευσης ΣμηΕΑ και του κωδικού επαλήθευσης που παρασχέθηκε από το κράτος μέλος εγγραφής κατά τη διαδικασία εγγραφής, εκτός εάν ο έλεγχος συνέπειας που καθορίζεται στο στοιχείο α) έχει αρνητικό αποτέλεσμα·
                                             
                                          
                                                ii
                                             
                                             
                                                του μοναδικού πραγματικού αριθμού σειράς του μηΕΑ, συμμορφούμενου με το σημείο 11·
                                             
                                          
                                                iii
                                             
                                             
                                                της χρονοσφραγίδας, της γεωγραφικής θέσης του μηΕΑ και του σχετικού ύψους του πάνω από την επιφάνεια ή το σημείο απογείωσης·
                                             
                                          
                                                iv
                                             
                                             
                                                της πορείας διαδρομής μετρούμενης δεξιόστροφα από τον πραγματικό βορρά και της ταχύτητας εδάφους του μηΕΑ·
                                             
                                          
                                                v
                                             
                                             
                                                της γεωγραφικής θέσης του χειριστή εξ αποστάσεως ή, αν δεν είναι διαθέσιμη, του σημείου απογείωσης· και
                                             
                                          
                                                vi
                                             
                                             
                                                ένδειξης της κατάστασης έκτακτης ανάγκης του ΣμηΕΑ·
                                             
                                          
                              
                                    γ)
                                 
                                 
                                    περιορίζει τη δυνατότητα παραποίησης της λειτουργικότητας του συστήματος άμεσης εξ αποστάσεως ταυτοποίησης·
                                 
                              
                  
                        13)
                     
                     
                        είναι εξοπλισμένα με λειτουργία γεωενημερότητας η οποία παρέχει:
                        
                                    α)
                                 
                                 
                                    διασύνδεση για την εισαγωγή και την επικαιροποίηση δεδομένων που περιέχουν πληροφορίες για τα όρια του εναέριου χώρου σχετιζόμενα με τη θέση και το σχετικό ύψος του μηΕΑ και επιβαλλόμενα από τις γεωγραφικές ζώνες ΣμηΕΑ, όπως αυτές ορίζονται στο άρθρο 15 του εκτελεστικού κανονισμού (ΕΕ) 2019/947, η οποία διασφαλίζει ότι η διαδικασία εισαγωγής ή επικαιροποίησης των εν λόγω δεδομένων δεν υποβαθμίζει την ακεραιότητα και την εγκυρότητά τους·
                                 
                              
                                    β)
                                 
                                 
                                    συναγερμό προειδοποίησης προς τον χειριστή εξ αποστάσεως όταν διαπιστώνεται ενδεχόμενη παραβίαση των ορίων του εναέριου χώρου· και
                                 
                              
                                    γ)
                                 
                                 
                                    πληροφορίες στον χειριστή εξ αποστάσεως σχετικά με την κατάσταση του μηΕΑ, καθώς και συναγερμό προειδοποίησης όταν τα συστήματα προσδιορισμού θέσης ή πλοήγησης του μηΕΑ δεν μπορούν να εξασφαλίσουν την ορθή λειτουργία γεωενημερότητας·
                                 
                              
                  
                        14)
                     
                     
                        εάν το μηΕΑ διαθέτει λειτουργία που περιορίζει την πρόσβασή του σε συγκεκριμένη περιοχή ή συγκεκριμένο όγκο εναέριου χώρου, η εν λόγω λειτουργία ενεργοποιείται με τρόπο ώστε να υπάρχει ομαλή αλληλεπίδραση με το σύστημα ελέγχου πτήσης του μηΕΑ, χωρίς να επηρεάζεται δυσμενώς η ασφάλεια της πτήσης· επιπλέον, παρέχονται σαφείς πληροφορίες στον χειριστή εξ αποστάσεως όταν η λειτουργία αυτή εμποδίζει το μηΕΑ να εισέλθει στην εν λόγω περιοχή ή τον εν λόγω όγκο εναέριου χώρου·
                     
                  
                        15)
                     
                     
                        παρέχουν σαφή προειδοποίηση στον χειριστή εξ αποστάσεως όταν ο συσσωρευτής ή η μονάδα χειρισμού του μηΕΑ προσεγγίζει χαμηλό επίπεδο, ώστε ο χειριστής εξ αποστάσεως να διαθέτει επαρκή χρόνο για την ασφαλή προσγείωση του μηΕΑ·
                     
                  
                        16)
                     
                     
                        είναι εξοπλισμένα:
                        
                                    α)
                                 
                                 
                                    με προβολείς, με σκοπό τη δυνατότητα ελέγχου του μηΕΑ· και
                                 
                              
                                    β)
                                 
                                 
                                    με τουλάχιστον ένα πράσινο αναλάμπον φως, με σκοπό την ευδιακριτότητα του μηΕΑ κατά τη νύχτα, προκειμένου ένα άτομο που βρίσκεται στο έδαφος να μπορεί να διακρίνει το μηΕΑ από ένα επανδρωμένο αεροσκάφος·
                                 
                              
                  
                        17)
                     
                     
                        αν διαθέτουν λειτουργία «ακολούθησέ με» και όταν αυτή η λειτουργία είναι ενεργοποιημένη, βρίσκονται σε εμβέλεια που δεν υπερβαίνει τα 50 m από τον χειριστή εξ αποστάσεως, και είναι δυνατή η ανάκτηση του ελέγχου του μηΕΑ από τον χειριστή εξ αποστάσεως·
                     
                  
                        18)
                     
                     
                        διατίθενται στην αγορά με οδηγίες του κατασκευαστή, στις οποίες περιλαμβάνονται:
                        
                                    α)
                                 
                                 
                                    τα χαρακτηριστικά του μηΕΑ, στα οποία περιλαμβάνονται, μεταξύ άλλων:
                                    
                                                —
                                             
                                             
                                                η κατηγορία του μηΕΑ·
                                             
                                          
                                                —
                                             
                                             
                                                η μάζα του μηΕΑ (με περιγραφή της διαμόρφωσης αναφοράς) και η μέγιστη μάζα απογείωσης (MTOM)·
                                             
                                          
                                                —
                                             
                                             
                                                τα γενικά χαρακτηριστικά των επιτρεπόμενων ωφέλιμων φορτίων όσον αφορά τη μάζα, τις διαστάσεις, τις διασυνδέσεις με το μηΕΑ και άλλους ενδεχόμενους περιορισμούς·
                                             
                                          
                                                —
                                             
                                             
                                                ο εξοπλισμός και το λογισμικό για τον εξ αποστάσεως έλεγχο του μηΕΑ·
                                             
                                          
                                                —
                                             
                                             
                                                οι διαδικασίες τηλεφόρτωσης του αριθμού μητρώου του φορέα εκμετάλλευσης του μηΕΑ στο σύστημα εξ αποστάσεως ταυτοποίησης·
                                             
                                          
                                                —
                                             
                                             
                                                τα στοιχεία του πρωτοκόλλου μετάδοσης που χρησιμοποιείται για την εκπομπή του συστήματος άμεσης εξ αποστάσεως ταυτοποίησης·
                                             
                                          
                                                —
                                             
                                             
                                                η στάθμη ηχητικής ισχύος· και
                                             
                                          
                                                —
                                             
                                             
                                                περιγραφή της συμπεριφοράς του μηΕΑ σε περίπτωση απώλειας ζεύξης δεδομένων· και η μέθοδος ανάκτησης της ζεύξης χειρισμού και ελέγχου του μηΕΑ.
                                             
                                          —
                                 
                              
                                    β)
                                 
                                 
                                    σαφείς οδηγίες πτητικής λειτουργίας·
                                 
                              
                                    γ)
                                 
                                 
                                    διαδικασία τηλεφόρτωσης των ορίων του εναέριου χώρου στη λειτουργία γεωενημερότητας·
                                 
                              
                                    δ)
                                 
                                 
                                    οδηγίες συντήρησης·
                                 
                              
                                    ε)
                                 
                                 
                                    διαδικασίες επίλυσης προβλημάτων·
                                 
                              
                                    στ)
                                 
                                 
                                    επιχειρησιακοί περιορισμοί (συμπεριλαμβανομένων, μεταξύ άλλων, των μετεωρολογικών συνθηκών και των πτητικών λειτουργιών κατά τη διάρκεια της ημέρας/νύχτας)· και
                                 
                              
                                    ζ)
                                 
                                 
                                    κατάλληλη περιγραφή όλων των κινδύνων που συνδέονται με τις πτητικές λειτουργίες των ΣμηΕΑ·
                                 
                              
                  
                        19)
                     
                     
                        περιλαμβάνουν ενημερωτικό σημείωμα που εκδίδεται από τον EASA, στο οποίο παρατίθενται οι εφαρμοστέοι περιορισμοί και οι εφαρμοστέες υποχρεώσεις βάσει του εκτελεστικού κανονισμού (ΕΕ) 2019/947·
                     
                  
                        20)
                     
                     
                        εάν είναι εξοπλισμένα με σύστημα εξ αποστάσεως ταυτοποίησης δικτύου:
                        
                                    α)
                                 
                                 
                                    καθιστούν εφικτή, σε πραγματικό χρόνο καθ’ όλη τη διάρκεια της πτήσης, τη μετάδοση από το μηΕΑ τουλάχιστον των ακόλουθων δεδομένων, με χρήση ανοικτού και τεκμηριωμένου πρωτοκόλλου μετάδοσης, κατά τρόπο ώστε να μπορούν να λαμβάνονται μέσω δικτύου:
                                    
                                                i
                                             
                                             
                                                του αριθμού μητρώου του φορέα εκμετάλλευσης ΣμηΕΑ και του κωδικού επαλήθευσης που παρασχέθηκε από το κράτος μέλος εγγραφής κατά τη διαδικασία εγγραφής, εκτός εάν ο έλεγχος συνέπειας που καθορίζεται στο στοιχείο α) έχει αρνητικό αποτέλεσμα·
                                             
                                          
                                                ii
                                             
                                             
                                                του μοναδικού αριθμού σειράς του μηΕΑ, συμμορφούμενου με το σημείο 11·
                                             
                                          
                                                iii
                                             
                                             
                                                της χρονοσφραγίδας, της γεωγραφικής θέσης του μηΕΑ και του σχετικού ύψους του πάνω από την επιφάνεια ή το σημείο απογείωσης·
                                             
                                          
                                                iv
                                             
                                             
                                                της πορείας διαδρομής μετρούμενης δεξιόστροφα από τον πραγματικό βορρά και της ταχύτητας εδάφους του μηΕΑ·
                                             
                                          
                                                v
                                             
                                             
                                                της γεωγραφικής θέσης του χειριστή εξ αποστάσεως ή, αν δεν είναι διαθέσιμη, του σημείου απογείωσης· και
                                             
                                          
                                                vi
                                             
                                             
                                                ένδειξης της κατάστασης έκτακτης ανάγκης του ΣμηΕΑ·
                                             
                                          
                              
                                    β)
                                 
                                 
                                    περιορίζουν τη δυνατότητα παραποίησης της λειτουργικότητας του συστήματος άμεσης εξ αποστάσεως ταυτοποίησης.
                                 
                              
                  ΜΕΡΟΣ 3
            
               Απαιτήσεις συστημάτων μη επανδρωμένων αεροσκαφών κατηγορίας C2
            
            Τα ΣμηΕΑ κατηγορίας C2 φέρουν την ακόλουθη ετικέτα ταυτοποίησης κατηγορίας επί του μηΕΑ:
            
               
            Τα ΣμηΕΑ κατηγορίας C2 συμμορφώνονται με τις ακόλουθες απαιτήσεις:
            
                        1)
                     
                     
                        έχουν MTOM κάτω των 4 kg, συμπεριλαμβανομένου του ωφέλιμου φορτίου·
                     
                  
                        2)
                     
                     
                        έχουν μέγιστο εφικτό σχετικό ύψος πάνω από το σημείο απογείωσης έως 120 m ή είναι εξοπλισμένα με σύστημα περιορισμού του σχετικού ύψους πάνω από την επιφάνεια ή πάνω από το σημείο απογείωσης στα 120 m ή σε τιμή που επιλέγεται από τον χειριστή εξ αποστάσεως. Εάν υπάρχει δυνατότητα επιλογής της τιμής, παρέχονται σαφείς πληροφορίες στον χειριστή εξ αποστάσεως όσον αφορά το σχετικό ύψος του μηΕΑ πάνω από την επιφάνεια ή το σημείο απογείωσης κατά τη διάρκεια της πτήσης.
                     
                  
                        3)
                     
                     
                        μπορούν να ελέγχονται με ασφάλεια ως προς την ευστάθεια, τη δυνατότητα ελιγμών και τις επιδόσεις ζεύξης χειρισμού και ελέγχου από χειριστή εξ αποστάσεως με κατάλληλες ικανότητες, όπως ορίζεται στον εκτελεστικό κανονισμό (ΕΕ) 2019/947 και σύμφωνα με τις οδηγίες του κατασκευαστή, αν παρίσταται ανάγκη υπό όλες τις προσδοκώμενες επιχειρησιακές συνθήκες, ακόμα και μετά από αστοχία ενός ή, ενδεχομένως, περισσότερων συστημάτων·
                     
                  
                        4)
                     
                     
                        έχουν την απαιτούμενη μηχανική αντοχή για το μηΕΑ, συμπεριλαμβανομένου τυχόν συντελεστή ασφαλείας και, κατά περίπτωση, την απαιτούμενη ευστάθεια ώστε να αντέχουν στην καταπόνηση που συνεπάγεται η χρήση τους, χωρίς να προκαλούνται θραύσεις ή παραμορφώσεις που θα μπορούσαν να επηρεάσουν την ασφάλεια της πτήσης·
                     
                  
                        5)
                     
                     
                        σε περίπτωση προσδεδεμένων μηΕΑ, διαθέτουν μήκος πρόσδεσης υπό εφελκυσμό κάτω των 50 m και μηχανική αντοχή η οποία δεν είναι χαμηλότερη από:
                        
                                    α)
                                 
                                 
                                    για αεροσκάφη βαρύτερα από τον αέρα, το δεκαπλάσιο του βάρους της αεροδίνης σε μέγιστη μάζα·
                                 
                              
                                    β)
                                 
                                 
                                    για αεροσκάφη ελαφρύτερα από τον αέρα, την τετραπλάσια δύναμη που ασκείται από τον συνδυασμό της μέγιστης στατικής ώσης και της αεροδυναμικής δύναμης της μέγιστης επιτρεπόμενης ταχύτητας ανέμου εν πτήσει·
                                 
                              
                  
                        6)
                     
                     
                        είναι σχεδιασμένα και κατασκευασμένα κατά τρόπο ώστε να ελαχιστοποιείται ο τραυματισμός προσώπων κατά τη διάρκεια της πτητικής λειτουργίας και να αποφεύγονται τα αιχμηρά άκρα του μηΕΑ, εκτός εάν αυτό είναι τεχνικά αναπόφευκτο όταν εφαρμόζονται ορθές πρακτικές σχεδιασμού και κατασκευής· αν είναι εξοπλισμένο με έλικες, το μηΕΑ σχεδιάζεται κατά τρόπο ώστε να περιορίζεται τυχόν τραυματισμός που μπορεί να προκληθεί από τα πτερύγια του έλικα·
                     
                  
                        7)
                     
                     
                        εάν δεν είναι προσδεδεμένα, σε περίπτωση απώλειας της ζεύξης χειρισμού και ελέγχου, διαθέτουν αξιόπιστη και προβλέψιμη μέθοδο ανάκτησης της ζεύξης χειρισμού και ελέγχου από το μηΕΑ ή, αν αυτό δεν καταστεί εφικτό, τερματισμού της πτήσης του μηΕΑ, κατά τρόπο που περιορίζει τις επιπτώσεις σε τρίτους στον αέρα ή στο έδαφος·
                     
                  
                        8)
                     
                     
                        εάν δεν είναι προσδεδεμένα, είναι εξοπλισμένα με ζεύξη χειρισμού και ελέγχου που προστατεύεται έναντι μη εξουσιοδοτημένης πρόσβασης στις λειτουργίες χειρισμού και ελέγχου·
                     
                  
                        9)
                     
                     
                        εάν δεν είναι μηΕΑ σταθερών πτερύγων, είναι εξοπλισμένα με λειτουργία χαμηλής ταχύτητας, η οποία μπορεί να επιλέγεται από τον χειριστή εξ αποστάσεως και περιορίζει την ταχύτητα εδάφους σε έως και 3 m/s.
                     
                  
                        10)
                     
                     
                        εάν δεν είναι μηΕΑ σταθερών πτερύγων, διαθέτουν εγγυημένη Α-σταθμισμένη στάθμη ηχητικής ισχύος LWA
                            όπως καθορίζεται στο μέρος 13, η οποία δεν υπερβαίνει τα επίπεδα που καθορίζονται στο μέρος 15·
                     
                  
                        11)
                     
                     
                        εάν δεν είναι μηΕΑ σταθερών πτερύγων, διαθέτουν ένδειξη της εγγυημένης Α-σταθμισμένης στάθμης ηχητικής ισχύος τοποθετημένη επί του μηΕΑ και/ή επί της συσκευασίας του, σύμφωνα με το μέρος 14·
                     
                  
                        12)
                     
                     
                        είναι αποκλειστικώς ηλεκτροκίνητα·
                     
                  
                        13)
                     
                     
                        διαθέτουν μοναδικό αριθμό σειράς συμμορφούμενο με το πρότυπο ANSI/CTA-2063-A-2019 Small Unmanned Aerial Systems Serial Numbers (Αριθμοί σειράς μικρών μη επανδρωμένων εναέριων συστημάτων), 2019·
                     
                  
                        14)
                     
                     
                        διαθέτουν άμεση εξ αποστάσεως ταυτοποίηση η οποία:
                        
                                    α)
                                 
                                 
                                    επιτρέπει την τηλεφόρτωση του αριθμού μητρώου του φορέα εκμετάλλευσης ΣμηΕΑ που απαιτείται βάσει του άρθρου 14 του εκτελεστικού κανονισμού (ΕΕ) 2019/947, και τυχόν πρόσθετου αριθμού που προβλέπεται από το σύστημα εγγραφής. Το σύστημα εκτελεί έλεγχο συνέπειας για την επαλήθευση της ακεραιότητας της πλήρους συμβολοσειράς που παρασχέθηκε στον φορέα εκμετάλλευσης ΣμηΕΑ κατά τη χρονική στιγμή της εγγραφής. Σε περίπτωση ασυνέπειας, το ΣμηΕΑ εκπέμπει μήνυμα σφάλματος προς τον φορέα εκμετάλλευσης ΣμηΕΑ·
                                 
                              
                                    β)
                                 
                                 
                                    διασφαλίζει, σε πραγματικό χρόνο καθ’ όλη τη διάρκεια της πτήσης, την άμεση περιοδική ευρυεκπομπή από το μηΕΑ, τουλάχιστον των ακόλουθων δεδομένων, με χρήση ανοικτού και τεκμηριωμένου πρωτοκόλλου μετάδοσης, κατά τρόπο ώστε να μπορούν να λαμβάνονται άμεσα από υφιστάμενες εντός της εμβέλειας ευρυεκπομπής κινητές συσκευές:
                                    
                                                i
                                             
                                             
                                                του αριθμού μητρώου του φορέα εκμετάλλευσης ΣμηΕΑ και του κωδικού επαλήθευσης που παρασχέθηκε από το κράτος μέλος κατά τη διαδικασία εγγραφής, εκτός εάν ο έλεγχος συνέπειας που καθορίζεται στο στοιχείο α) έχει αρνητικό αποτέλεσμα·
                                             
                                          
                                                ii
                                             
                                             
                                                του μοναδικού αριθμού σειράς του μηΕΑ, συμμορφούμενου με το σημείο 13·
                                             
                                          
                                                iii
                                             
                                             
                                                της χρονοσφραγίδας, της γεωγραφικής θέσης του μηΕΑ και του σχετικού ύψους του πάνω από την επιφάνεια ή το σημείο απογείωσης·
                                             
                                          
                                                iv
                                             
                                             
                                                της πορείας διαδρομής μετρούμενης δεξιόστροφα από τον πραγματικό βορρά και της ταχύτητας εδάφους του μηΕΑ·
                                             
                                          
                                                v
                                             
                                             
                                                της γεωγραφικής θέσης του χειριστή εξ αποστάσεως ή, αν δεν είναι διαθέσιμη, του σημείου απογείωσης· και
                                             
                                          
                                                vi
                                             
                                             
                                                ένδειξης της κατάστασης έκτακτης ανάγκης του ΣμηΕΑ·
                                             
                                          
                              
                                    γ)
                                 
                                 
                                    περιορίζει τη δυνατότητα παραποίησης της λειτουργικότητας του συστήματος άμεσης εξ αποστάσεως ταυτοποίησης.
                                 
                              
                  
                        15)
                     
                     
                        είναι εξοπλισμένα με λειτουργία γεωενημερότητας η οποία παρέχει:
                        
                                    α)
                                 
                                 
                                    διασύνδεση για την εισαγωγή και την επικαιροποίηση δεδομένων που περιέχουν πληροφορίες για τα όρια του εναέριου χώρου σχετιζόμενα με τη θέση και το σχετικό ύψος του μηΕΑ και επιβαλλόμενα από τις γεωγραφικές ζώνες ΣμηΕΑ, όπως αυτές ορίζονται στο άρθρο 15 του εκτελεστικού κανονισμού (ΕΕ) 2019/947, η οποία διασφαλίζει ότι η διαδικασία εισαγωγής ή επικαιροποίησης των εν λόγω δεδομένων δεν υποβαθμίζει την ακεραιότητα και την εγκυρότητά τους·
                                 
                              
                                    β)
                                 
                                 
                                    συναγερμό προειδοποίησης προς τον χειριστή εξ αποστάσεως όταν διαπιστώνεται ενδεχόμενη παραβίαση των ορίων του εναέριου χώρου· και
                                 
                              
                                    γ)
                                 
                                 
                                    πληροφορίες στον χειριστή εξ αποστάσεως σχετικά με την κατάσταση του μηΕΑ, καθώς και συναγερμό προειδοποίησης όταν τα συστήματα προσδιορισμού θέσης ή πλοήγησης του μηΕΑ δεν μπορούν να εξασφαλίσουν την ορθή λειτουργία γεωενημερότητας·
                                 
                              
                  
                        16)
                     
                     
                        εάν το μηΕΑ διαθέτει λειτουργία που περιορίζει την πρόσβασή του σε συγκεκριμένη περιοχή ή συγκεκριμένο όγκο εναέριου χώρου, η εν λόγω λειτουργία ενεργοποιείται με τρόπο ώστε να υπάρχει ομαλή αλληλεπίδραση με το σύστημα ελέγχου πτήσης του μηΕΑ, χωρίς να επηρεάζεται δυσμενώς η ασφάλεια της πτήσης· επιπλέον, παρέχονται σαφείς πληροφορίες στον χειριστή εξ αποστάσεως όταν η λειτουργία αυτή εμποδίζει το μηΕΑ να εισέλθει στην εν λόγω περιοχή ή τον εν λόγω όγκο εναέριου χώρου·
                     
                  
                        17)
                     
                     
                        παρέχουν σαφή προειδοποίηση στον χειριστή εξ αποστάσεως όταν ο συσσωρευτής ή η μονάδα χειρισμού του μηΕΑ προσεγγίζει χαμηλό επίπεδο, ώστε ο χειριστής εξ αποστάσεως να διαθέτει επαρκή χρόνο για την ασφαλή προσγείωση του μηΕΑ·
                     
                  
                        18)
                     
                     
                        είναι εξοπλισμένα:
                        
                                    α)
                                 
                                 
                                    με προβολείς, με σκοπό τη δυνατότητα ελέγχου του μηΕΑ· και
                                 
                              
                                    β)
                                 
                                 
                                    με τουλάχιστον ένα πράσινο αναλάμπον φως, με σκοπό την ευδιακριτότητα του μηΕΑ κατά τη νύχτα, προκειμένου ένα άτομο που βρίσκεται στο έδαφος να μπορεί να διακρίνει το μηΕΑ από ένα επανδρωμένο αεροσκάφος·
                                 
                              
                  
                        19)
                     
                     
                        διατίθενται στην αγορά με οδηγίες του κατασκευαστή, στις οποίες περιλαμβάνονται:
                        
                                    α)
                                 
                                 
                                    τα χαρακτηριστικά του μηΕΑ, στα οποία περιλαμβάνονται, μεταξύ άλλων:
                                    
                                                —
                                             
                                             
                                                η κατηγορία του μηΕΑ·
                                             
                                          
                                                —
                                             
                                             
                                                η μάζα του μηΕΑ (με περιγραφή της διαμόρφωσης αναφοράς) και η μέγιστη μάζα απογείωσης (MTOM)·
                                             
                                          
                                                —
                                             
                                             
                                                τα γενικά χαρακτηριστικά των επιτρεπόμενων ωφέλιμων φορτίων όσον αφορά τη μάζα, τις διαστάσεις, τις διασυνδέσεις με το μηΕΑ και άλλους ενδεχόμενους περιορισμούς·
                                             
                                          
                                                —
                                             
                                             
                                                ο εξοπλισμός και το λογισμικό για τον εξ αποστάσεως έλεγχο του μηΕΑ·
                                             
                                          
                                                —
                                             
                                             
                                                οι διαδικασίες τηλεφόρτωσης του αριθμού μητρώου του φορέα εκμετάλλευσης του μηΕΑ στο σύστημα εξ αποστάσεως ταυτοποίησης·
                                             
                                          
                                                —
                                             
                                             
                                                τα στοιχεία του πρωτοκόλλου μετάδοσης που χρησιμοποιείται για την εκπομπή του συστήματος άμεσης εξ αποστάσεως ταυτοποίησης·
                                             
                                          
                                                —
                                             
                                             
                                                η στάθμη ηχητικής ισχύος· και
                                             
                                          
                                                —
                                             
                                             
                                                περιγραφή της συμπεριφοράς του μηΕΑ σε περίπτωση απώλειας της ζεύξης χειρισμού και ελέγχου, και η μέθοδος ανάκτησης της ζεύξης χειρισμού και ελέγχου του μηΕΑ· και
                                             
                                          —
                                 
                              
                                    β)
                                 
                                 
                                    σαφείς οδηγίες πτητικής λειτουργίας·
                                 
                              
                                    γ)
                                 
                                 
                                    η διαδικασία τηλεφόρτωσης των ορίων του εναέριου χώρου στη λειτουργία γεωενημερότητας·
                                 
                              
                                    δ)
                                 
                                 
                                    οδηγίες συντήρησης·
                                 
                              
                                    ε)
                                 
                                 
                                    διαδικασίες επίλυσης προβλημάτων·
                                 
                              
                                    στ)
                                 
                                 
                                    επιχειρησιακοί περιορισμοί (συμπεριλαμβανομένων, μεταξύ άλλων, των μετεωρολογικών συνθηκών και των πτητικών λειτουργιών κατά τη διάρκεια της ημέρας/νύχτας)· και
                                 
                              
                                    ζ)
                                 
                                 
                                    κατάλληλη περιγραφή όλων των κινδύνων που συνδέονται με τις πτητικές λειτουργίες των ΣμηΕΑ·
                                 
                              
                  
                        20)
                     
                     
                        περιλαμβάνουν ενημερωτικό σημείωμα που εκδίδεται από τον EASA, στο οποίο παρατίθενται οι εφαρμοστέοι περιορισμοί και οι εφαρμοστέες υποχρεώσεις βάσει του εκτελεστικού κανονισμού (ΕΕ) 2019/947·
                     
                  
                        21)
                     
                     
                        εάν είναι εξοπλισμένα με σύστημα εξ αποστάσεως ταυτοποίησης δικτύου:
                        
                                    α)
                                 
                                 
                                    διασφαλίζουν, σε πραγματικό χρόνο καθ’ όλη τη διάρκεια της πτήσης, τη μετάδοση από το μηΕΑ τουλάχιστον των ακόλουθων δεδομένων, με χρήση ανοικτού και τεκμηριωμένου πρωτοκόλλου μετάδοσης, κατά τρόπο ώστε να μπορούν να λαμβάνονται μέσω δικτύου:
                                    
                                                i
                                             
                                             
                                                του αριθμού μητρώου του φορέα εκμετάλλευσης ΣμηΕΑ και του κωδικού επαλήθευσης που παρασχέθηκε από το κράτος μέλος εγγραφής κατά τη διαδικασία εγγραφής, εκτός εάν ο έλεγχος συνέπειας που καθορίζεται στο σημείο 14 στοιχείο α) έχει αρνητικό αποτέλεσμα·
                                             
                                          
                                                ii
                                             
                                             
                                                του μοναδικού αριθμού σειράς του μηΕΑ, συμμορφούμενου με το σημείο 13·
                                             
                                          
                                                iii
                                             
                                             
                                                της χρονοσφραγίδας, της γεωγραφικής θέσης του μηΕΑ και του σχετικού ύψους του πάνω από την επιφάνεια ή το σημείο απογείωσης·
                                             
                                          
                                                iv
                                             
                                             
                                                της πορείας διαδρομής μετρούμενης δεξιόστροφα από τον πραγματικό βορρά και της ταχύτητας εδάφους του μηΕΑ·
                                             
                                          
                                                v
                                             
                                             
                                                της γεωγραφικής θέσης του χειριστή εξ αποστάσεως ή, αν δεν είναι διαθέσιμη, του σημείου απογείωσης· και
                                             
                                          
                                                vi
                                             
                                             
                                                ένδειξης της κατάστασης έκτακτης ανάγκης του ΣμηΕΑ·
                                             
                                          
                              
                                    β)
                                 
                                 
                                    περιορίζουν τη δυνατότητα παραποίησης της λειτουργικότητας του συστήματος άμεσης εξ αποστάσεως ταυτοποίησης.
                                 
                              
                  ΜΕΡΟΣ 4
            
               Απαιτήσεις συστημάτων μη επανδρωμένων αεροσκαφών κατηγορίας C3
            
            Τα ΣμηΕΑ κατηγορίας C3 φέρουν την ακόλουθη ετικέτα ταυτοποίησης κατηγορίας επί του μηΕΑ:
            
               
            Τα ΣμηΕΑ κατηγορίας C3 συμμορφώνονται με τις ακόλουθες απαιτήσεις:
            
                        1)
                     
                     
                        έχουν MTOM κάτω των 25 kg, συμπεριλαμβανομένου του ωφέλιμου φορτίου, και έχουν μέγιστη χαρακτηριστική διάσταση κάτω των 3 m·
                     
                  
                        2)
                     
                     
                        έχουν μέγιστο εφικτό σχετικό ύψος πάνω από το σημείο απογείωσης έως 120 m ή είναι εξοπλισμένα με σύστημα περιορισμού του σχετικού ύψους πάνω από την επιφάνεια ή πάνω από το σημείο απογείωσης στα 120 m ή σε τιμή που επιλέγεται από τον χειριστή εξ αποστάσεως. Εάν υπάρχει δυνατότητα επιλογής της τιμής, παρέχονται σαφείς πληροφορίες στον χειριστή εξ αποστάσεως όσον αφορά το σχετικό ύψος του μηΕΑ πάνω από την επιφάνεια ή το σημείο απογείωσης κατά τη διάρκεια της πτήσης.
                     
                  
                        3)
                     
                     
                        μπορούν να ελέγχονται με ασφάλεια ως προς την ευστάθεια, τη δυνατότητα ελιγμών και τις επιδόσεις ζεύξης χειρισμού και ελέγχου από χειριστή εξ αποστάσεως με κατάλληλες ικανότητες, όπως ορίζεται στον εκτελεστικό κανονισμό (ΕΕ) 2019/947 και σύμφωνα με τις οδηγίες του κατασκευαστή, αν παρίσταται ανάγκη υπό όλες τις προσδοκώμενες επιχειρησιακές συνθήκες, ακόμα και μετά από αστοχία ενός ή, ενδεχομένως, περισσότερων συστημάτων·
                     
                  
                        4)
                     
                     
                        στην περίπτωση προσδεδεμένων μηΕΑ, διαθέτουν μήκος πρόσδεσης υπό εφελκυσμό το οποίο είναι κάτω των 50 m και μηχανική αντοχή η οποία δεν είναι χαμηλότερη από:
                        
                                    α)
                                 
                                 
                                    για αεροσκάφη βαρύτερα από τον αέρα, το δεκαπλάσιο του βάρους της αεροδίνης σε μέγιστη μάζα·
                                 
                              
                                    β)
                                 
                                 
                                    για αεροσκάφη ελαφρύτερα από τον αέρα, την τετραπλάσια δύναμη που ασκείται από τον συνδυασμό της μέγιστης στατικής ώσης και της αεροδυναμικής δύναμης της μέγιστης επιτρεπόμενης ταχύτητας ανέμου εν πτήσει·
                                 
                              
                  
                        5)
                     
                     
                        εάν δεν είναι προσδεδεμένα, σε περίπτωση απώλειας της ζεύξης χειρισμού και ελέγχου, διαθέτουν αξιόπιστη και προβλέψιμη μέθοδο ανάκτησης της ζεύξης χειρισμού και ελέγχου από το μηΕΑ ή, αν αυτό δεν καταστεί εφικτό, τερματισμού της πτήσης του μηΕΑ, κατά τρόπο που περιορίζει τις επιπτώσεις σε τρίτους στον αέρα ή στο έδαφος·
                     
                  
                        6)
                     
                     
                        εάν δεν είναι μηΕΑ σταθερών πτερύγων, διαθέτουν ένδειξη της εγγυημένης Α-σταθμισμένης στάθμης ηχητικής ισχύος LWA
                           , όπως ορίζεται στο μέρος 13, τοποθετημένη επί του μηΕΑ και/ή επί της συσκευασίας του, σύμφωνα με το μέρος 14·
                     
                  
                        7)
                     
                     
                        είναι αποκλειστικώς ηλεκτροκίνητα·
                     
                  
                        8)
                     
                     
                        διαθέτουν μοναδικό αριθμό σειράς συμμορφούμενο με το πρότυπο ANSI/CTA-2063-A-2019 Small Unmanned Aerial Systems Serial Numbers (Αριθμοί σειράς μικρών μη επανδρωμένων εναέριων συστημάτων), 2019·
                     
                  
                        9)
                     
                     
                        εάν δεν είναι προσδεδεμένα, διαθέτουν άμεση εξ αποστάσεως ταυτοποίηση η οποία:
                        
                                    α)
                                 
                                 
                                    επιτρέπει την τηλεφόρτωση του αριθμού μητρώου του φορέα εκμετάλλευσης ΣμηΕΑ που απαιτείται βάσει του άρθρου 14 του εκτελεστικού κανονισμού (ΕΕ) 2019/947, και τυχόν πρόσθετου αριθμού που προβλέπεται από το σύστημα εγγραφής· το σύστημα εκτελεί έλεγχο συνέπειας για την επαλήθευση της ακεραιότητας της πλήρους συμβολοσειράς που παρασχέθηκε στον φορέα εκμετάλλευσης ΣμηΕΑ κατά τη χρονική στιγμή της εγγραφής· σε περίπτωση ασυνέπειας, το ΣμηΕΑ εκπέμπει μήνυμα σφάλματος προς τον φορέα εκμετάλλευσης ΣμηΕΑ·
                                 
                              
                                    β)
                                 
                                 
                                    διασφαλίζει, σε πραγματικό χρόνο καθ’ όλη τη διάρκεια της πτήσης, την άμεση περιοδική ευρυεκπομπή από το μηΕΑ τουλάχιστον των ακόλουθων δεδομένων, με χρήση ανοικτού και τεκμηριωμένου πρωτοκόλλου μετάδοσης, κατά τρόπο ώστε να μπορούν να λαμβάνονται άμεσα από υφιστάμενες εντός της εμβέλειας ευρυεκπομπής κινητές συσκευές:
                                    
                                                i
                                             
                                             
                                                του αριθμού μητρώου του φορέα εκμετάλλευσης ΣμηΕΑ και του κωδικού επαλήθευσης που παρασχέθηκε από το κράτος μέλος κατά τη διαδικασία εγγραφής, εκτός εάν ο έλεγχος συνέπειας που καθορίζεται στο στοιχείο α) έχει αρνητικό αποτέλεσμα·
                                             
                                          
                                                ii
                                             
                                             
                                                του μοναδικού αριθμού σειράς του μηΕΑ, συμμορφούμενου με το σημείο 8·
                                             
                                          
                                                iii
                                             
                                             
                                                της χρονοσφραγίδας, της γεωγραφικής θέσης του μηΕΑ και του σχετικού ύψους του πάνω από την επιφάνεια ή το σημείο απογείωσης·
                                             
                                          
                                                iv
                                             
                                             
                                                της πορείας διαδρομής μετρούμενης δεξιόστροφα από τον πραγματικό βορρά και της ταχύτητας εδάφους του μηΕΑ·
                                             
                                          
                                                v
                                             
                                             
                                                της γεωγραφικής θέσης του χειριστή εξ αποστάσεως ή, αν δεν είναι διαθέσιμη, του σημείου απογείωσης· και
                                             
                                          
                                                vi
                                             
                                             
                                                ένδειξης της κατάστασης έκτακτης ανάγκης του ΣμηΕΑ·
                                             
                                          
                              
                                    γ)
                                 
                                 
                                    περιορίζει τη δυνατότητα παραποίησης της λειτουργικότητας του συστήματος άμεσης εξ αποστάσεως ταυτοποίησης·
                                 
                              
                  
                        10)
                     
                     
                        είναι εξοπλισμένα με λειτουργία γεωενημερότητας η οποία παρέχει:
                        
                                    α)
                                 
                                 
                                    διασύνδεση για την εισαγωγή και την επικαιροποίηση δεδομένων που περιέχουν πληροφορίες για τα όρια του εναέριου χώρου σχετιζόμενα με τη θέση και το σχετικό ύψος του μηΕΑ και επιβαλλόμενα από τις γεωγραφικές ζώνες ΣμηΕΑ, όπως αυτές ορίζονται στο άρθρο 15 του εκτελεστικού κανονισμού (ΕΕ) 2019/947, η οποία διασφαλίζει ότι η διαδικασία εισαγωγής ή επικαιροποίησης των εν λόγω δεδομένων δεν υποβαθμίζει την ακεραιότητα και την εγκυρότητά τους·
                                 
                              
                                    β)
                                 
                                 
                                    συναγερμό προειδοποίησης προς τον χειριστή εξ αποστάσεως όταν διαπιστώνεται ενδεχόμενη παραβίαση των ορίων του εναέριου χώρου· και
                                 
                              
                                    γ)
                                 
                                 
                                    πληροφορίες στον χειριστή εξ αποστάσεως σχετικά με την κατάσταση του μηΕΑ, καθώς και συναγερμό προειδοποίησης όταν τα συστήματα προσδιορισμού θέσης ή πλοήγησης του μηΕΑ δεν μπορούν να εξασφαλίσουν την ορθή λειτουργία γεωενημερότητας·
                                 
                              
                  
                        11)
                     
                     
                        εάν το μηΕΑ διαθέτει λειτουργία που περιορίζει την πρόσβασή του σε συγκεκριμένη περιοχή ή συγκεκριμένο όγκο εναέριου χώρου, η εν λόγω λειτουργία ενεργοποιείται με τρόπο ώστε να υπάρχει ομαλή αλληλεπίδραση με το σύστημα ελέγχου πτήσης του μηΕΑ, χωρίς να επηρεάζεται δυσμενώς η ασφάλεια της πτήσης· επιπλέον, παρέχονται σαφείς πληροφορίες στον χειριστή εξ αποστάσεως όταν η λειτουργία αυτή εμποδίζει το μηΕΑ να εισέλθει στην εν λόγω περιοχή ή τον εν λόγω όγκο εναέριου χώρου·
                     
                  
                        12)
                     
                     
                        εάν δεν είναι προσδεδεμένα, είναι εξοπλισμένα με ζεύξη χειρισμού και ελέγχου που προστατεύεται έναντι μη εξουσιοδοτημένης πρόσβασης στις λειτουργίες χειρισμού και ελέγχου·
                     
                  
                        13)
                     
                     
                        παρέχουν σαφή προειδοποίηση στον χειριστή εξ αποστάσεως όταν ο συσσωρευτής ή η μονάδα χειρισμού του μηΕΑ προσεγγίζει χαμηλό επίπεδο, ώστε ο χειριστής εξ αποστάσεως να διαθέτει επαρκή χρόνο για την ασφαλή προσγείωση του μηΕΑ·
                     
                  
                        14)
                     
                     
                        είναι εξοπλισμένα:
                        
                                    α)
                                 
                                 
                                    με προβολείς, με σκοπό τη δυνατότητα ελέγχου του μηΕΑ· και
                                 
                              
                                    β)
                                 
                                 
                                    με τουλάχιστον ένα πράσινο αναλάμπον φως, με σκοπό την ευδιακριτότητα του μηΕΑ κατά τη νύχτα, προκειμένου ένα άτομο που βρίσκεται στο έδαφος να μπορεί να διακρίνει το μηΕΑ από ένα επανδρωμένο αεροσκάφος·
                                 
                              
                  
                        15)
                     
                     
                        διατίθενται στην αγορά με οδηγίες του κατασκευαστή, στις οποίες περιλαμβάνονται:
                        
                                    α)
                                 
                                 
                                    τα χαρακτηριστικά του μηΕΑ, στα οποία περιλαμβάνονται, μεταξύ άλλων:
                                    
                                                —
                                             
                                             
                                                η κατηγορία του μηΕΑ·
                                             
                                          
                                                —
                                             
                                             
                                                η μάζα του μηΕΑ (με περιγραφή της διαμόρφωσης αναφοράς) και η μέγιστη μάζα απογείωσης (MTOM)·
                                             
                                          
                                                —
                                             
                                             
                                                τα γενικά χαρακτηριστικά των επιτρεπόμενων ωφέλιμων φορτίων όσον αφορά τη μάζα, τις διαστάσεις, τις διασυνδέσεις με το μηΕΑ και άλλους ενδεχόμενους περιορισμούς·
                                             
                                          
                                                —
                                             
                                             
                                                ο εξοπλισμός και το λογισμικό για τον εξ αποστάσεως έλεγχο του μηΕΑ·
                                             
                                          
                                                —
                                             
                                             
                                                οι διαδικασίες τηλεφόρτωσης του αριθμού μητρώου του φορέα εκμετάλλευσης του μηΕΑ στο σύστημα εξ αποστάσεως ταυτοποίησης·
                                             
                                          
                                                —
                                             
                                             
                                                τα στοιχεία του πρωτοκόλλου μετάδοσης που χρησιμοποιείται για την εκπομπή του συστήματος άμεσης εξ αποστάσεως ταυτοποίησης·
                                             
                                          
                                                —
                                             
                                             
                                                η στάθμη ηχητικής ισχύος·
                                             
                                          
                                                —
                                             
                                             
                                                περιγραφή της συμπεριφοράς του μηΕΑ σε περίπτωση απώλειας της ζεύξης χειρισμού και ελέγχου, και η μέθοδος ανάκτησης της ζεύξης χειρισμού και ελέγχου του μηΕΑ.
                                             
                                          
                              
                                    β)
                                 
                                 
                                    σαφείς οδηγίες πτητικής λειτουργίας·
                                 
                              
                                    γ)
                                 
                                 
                                    η διαδικασία τηλεφόρτωσης των ορίων του εναέριου χώρου στη λειτουργία γεωενημερότητας·
                                 
                              
                                    δ)
                                 
                                 
                                    οδηγίες συντήρησης·
                                 
                              
                                    ε)
                                 
                                 
                                    διαδικασίες επίλυσης προβλημάτων·
                                 
                              
                                    στ)
                                 
                                 
                                    επιχειρησιακοί περιορισμοί (συμπεριλαμβανομένων, μεταξύ άλλων, των μετεωρολογικών συνθηκών και των πτητικών λειτουργιών κατά τη διάρκεια της ημέρας/νύχτας)· και
                                 
                              
                                    ζ)
                                 
                                 
                                    κατάλληλη περιγραφή όλων των κινδύνων που συνδέονται με τις πτητικές λειτουργίες των ΣμηΕΑ·
                                 
                              
                  
                        16)
                     
                     
                        περιλαμβάνουν ενημερωτικό σημείωμα που εκδίδεται από τον EASA, στο οποίο παρατίθενται οι εφαρμοστέοι περιορισμοί και οι εφαρμοστέες υποχρεώσεις βάσει του εκτελεστικού κανονισμού (ΕΕ) 2019/947·
                     
                  
                        17)
                     
                     
                        εάν είναι εξοπλισμένα με σύστημα εξ αποστάσεως ταυτοποίησης δικτύου:
                        
                                    α)
                                 
                                 
                                    διασφαλίζουν, σε πραγματικό χρόνο καθ’ όλη τη διάρκεια της πτήσης, τη μετάδοση από το μηΕΑ τουλάχιστον των ακόλουθων δεδομένων, με χρήση ανοικτού και τεκμηριωμένου πρωτοκόλλου μετάδοσης, κατά τρόπο ώστε να μπορούν να λαμβάνονται μέσω δικτύου:
                                    
                                                i.
                                             
                                             
                                                του αριθμού μητρώου του φορέα εκμετάλλευσης ΣμηΕΑ και του κωδικού επαλήθευσης που παρασχέθηκε από το κράτος μέλος εγγραφής κατά τη διαδικασία εγγραφής, εκτός εάν ο έλεγχος συνέπειας που καθορίζεται στο σημείο 9 στοιχείο α) έχει αρνητικό αποτέλεσμα·
                                             
                                          
                                                ii.
                                             
                                             
                                                του μοναδικού αριθμού σειράς του μηΕΑ, συμμορφούμενου με το σημείο 8·
                                             
                                          
                                                iii.
                                             
                                             
                                                της χρονοσφραγίδας, της γεωγραφικής θέσης του μηΕΑ και του σχετικού ύψους του πάνω από την επιφάνεια ή το σημείο απογείωσης·
                                             
                                          
                                                iv.
                                             
                                             
                                                της πορείας διαδρομής μετρούμενης δεξιόστροφα από τον πραγματικό βορρά και της ταχύτητας εδάφους του μηΕΑ·
                                             
                                          
                                                v.
                                             
                                             
                                                της γεωγραφικής θέσης του χειριστή εξ αποστάσεως ή, αν δεν είναι διαθέσιμη, του σημείου απογείωσης· και
                                             
                                          
                                                vi.
                                             
                                             
                                                ένδειξης της κατάστασης έκτακτης ανάγκης του ΣμηΕΑ·
                                             
                                          
                              
                                    β)
                                 
                                 
                                    περιορίζουν τη δυνατότητα παραποίησης της λειτουργικότητας του συστήματος άμεσης εξ αποστάσεως ταυτοποίησης.
                                 
                              
                  ΜΕΡΟΣ 5
            
               Απαιτήσεις συστημάτων μη επανδρωμένων αεροσκαφών κατηγορίας C4
            
            Τα ΣμηΕΑ κατηγορίας C4 φέρουν την ακόλουθη ετικέτα επί του μηΕΑ με ευκρινή τρόπο:
            
               
            Τα ΣμηΕΑ κατηγορίας C4 συμμορφώνονται με τις ακόλουθες απαιτήσεις:
            
                        1)
                     
                     
                        έχουν MTOM κάτω των 25 kg, συμπεριλαμβανομένου του ωφέλιμου φορτίου·
                     
                  
                        2)
                     
                     
                        μπορούν να ελέγχονται και να πραγματοποιούν ελιγμούς με ασφάλεια από χειριστή εξ αποστάσεως, σύμφωνα με τις οδηγίες του κατασκευαστή, αν παρίσταται ανάγκη υπό όλες τις προσδοκώμενες επιχειρησιακές συνθήκες, ακόμα και μετά από αστοχία ενός ή, ενδεχομένως, περισσότερων συστημάτων·
                     
                  
                        3)
                     
                     
                        δεν διαθέτουν λειτουργίες αυτόματου ελέγχου, με εξαίρεση τη βοήθεια για σταθεροποίηση εν πτήσει χωρίς άμεσο αντίκτυπο στην τροχιά, και τη βοήθεια σε περίπτωση απώλειας ζεύξης, υπό την προϋπόθεση ότι διατίθεται προκαθορισμένη σταθερή θέση των χειριστηρίων πτήσης σε περίπτωση απώλειας ζεύξης·
                     
                  
                        4)
                     
                     
                        διατίθενται στην αγορά με οδηγίες του κατασκευαστή, στις οποίες περιλαμβάνονται:
                        
                                    α)
                                 
                                 
                                    τα χαρακτηριστικά του μηΕΑ, στα οποία περιλαμβάνονται, μεταξύ άλλων:
                                    
                                                —
                                             
                                             
                                                η κατηγορία του μηΕΑ·
                                             
                                          
                                                —
                                             
                                             
                                                η μάζα του μηΕΑ (με περιγραφή της διαμόρφωσης αναφοράς) και η μέγιστη μάζα απογείωσης (MTOM)·
                                             
                                          
                                                —
                                             
                                             
                                                τα γενικά χαρακτηριστικά των επιτρεπόμενων ωφέλιμων φορτίων όσον αφορά τη μάζα, τις διαστάσεις, τις διασυνδέσεις με το μηΕΑ και άλλους ενδεχόμενους περιορισμούς·
                                             
                                          
                                                —
                                             
                                             
                                                ο εξοπλισμός και το λογισμικό για τον εξ αποστάσεως έλεγχο του μηΕΑ· και
                                             
                                          
                                                —
                                             
                                             
                                                και περιγραφή της συμπεριφοράς του μηΕΑ σε περίπτωση απώλειας της ζεύξης χειρισμού και ελέγχου·
                                             
                                          
                              
                                    β)
                                 
                                 
                                    σαφείς οδηγίες πτητικής λειτουργίας·
                                 
                              
                                    γ)
                                 
                                 
                                    οδηγίες συντήρησης·
                                 
                              
                                    δ)
                                 
                                 
                                    διαδικασίες επίλυσης προβλημάτων·
                                 
                              
                                    ε)
                                 
                                 
                                    επιχειρησιακοί περιορισμοί (συμπεριλαμβανομένων, μεταξύ άλλων, των μετεωρολογικών συνθηκών και των πτητικών λειτουργιών κατά τη διάρκεια της ημέρας/νύχτας)· και
                                 
                              
                                    στ)
                                 
                                 
                                    κατάλληλη περιγραφή όλων των κινδύνων που συνδέονται με τις πτητικές λειτουργίες των ΣμηΕΑ·
                                 
                              
                  
                        5)
                     
                     
                        περιλαμβάνουν ενημερωτικό σημείωμα που εκδίδεται από τον EASA, στο οποίο παρατίθενται οι εφαρμοστέοι περιορισμοί και οι εφαρμοστέες υποχρεώσεις βάσει του εκτελεστικού κανονισμού (ΕΕ) 2019/947.
                     
                  ΜΕΡΟΣ 6
            
               Απαιτήσεις πρόσθετων μονάδων άμεσης εξ αποστάσεως ταυτοποίησης
            
            Οι πρόσθετες μονάδες άμεσης εξ αποστάσεως ταυτοποίησης συμμορφώνονται με τις ακόλουθες απαιτήσεις:
            
                        1)
                     
                     
                        επιτρέπουν την τηλεφόρτωση του αριθμού μητρώου του φορέα εκμετάλλευσης ΣμηΕΑ που απαιτείται βάσει του άρθρου 14 του εκτελεστικού κανονισμού (ΕΕ) 2019/947, και τυχόν πρόσθετου αριθμού που προβλέπεται από το σύστημα εγγραφής· το σύστημα εκτελεί έλεγχο συνέπειας για την επαλήθευση της ακεραιότητας της πλήρους συμβολοσειράς που παρασχέθηκε στον φορέα εκμετάλλευσης ΣμηΕΑ κατά τη χρονική στιγμή της εγγραφής· σε περίπτωση ασυνέπειας, το σύστημα εκπέμπει μήνυμα σφάλματος προς τον φορέα εκμετάλλευσης ΣμηΕΑ·
                     
                  
                        2)
                     
                     
                        διαθέτουν μοναδικό αριθμό σειράς συμμορφούμενο με το πρότυπο ANSI/CTA-2063-A-2019 Small Unmanned Aerial Systems Serial Numbers (Αριθμοί σειράς μικρών μη επανδρωμένων εναέριων συστημάτων), 2019, τοποθετημένο επί της πρόσθετης μονάδας και επί της συσκευασίας της ή επί των οδηγιών του κατασκευαστή της με ευανάγνωστο τρόπο·
                     
                  
                        3)
                     
                     
                        διασφαλίζουν, σε πραγματικό χρόνο καθ’ όλη τη διάρκεια της πτήσης, την άμεση περιοδική ευρυεκπομπή από το μηΕΑ τουλάχιστον των ακόλουθων δεδομένων, με χρήση ανοικτού και τεκμηριωμένου πρωτοκόλλου μετάδοσης, κατά τρόπο ώστε να μπορούν να λαμβάνονται άμεσα από υφιστάμενες εντός της εμβέλειας ευρυεκπομπής κινητές συσκευές:
                        
                                    i
                                 
                                 
                                    του αριθμού μητρώου του φορέα εκμετάλλευσης ΣμηΕΑ και του κωδικού επαλήθευσης που παρασχέθηκε από το κράτος μέλος εγγραφής κατά τη διαδικασία εγγραφής, εκτός εάν ο έλεγχος συνέπειας που καθορίζεται στο στοιχείο α) έχει αρνητικό αποτέλεσμα·
                                 
                              
                                    ii
                                 
                                 
                                    του μοναδικού αριθμού σειράς της πρόσθετης μονάδας, συμμορφούμενου με το σημείο 2·
                                 
                              
                                    iii
                                 
                                 
                                    της χρονοσφραγίδας, της γεωγραφικής θέσης του μηΕΑ και του σχετικού ύψους του πάνω από την επιφάνεια ή το σημείο απογείωσης·
                                 
                              
                                    iv
                                 
                                 
                                    της πορείας διαδρομής μετρούμενης δεξιόστροφα από τον πραγματικό βορρά και της ταχύτητας εδάφους του μηΕΑ· και
                                 
                              
                                    v
                                 
                                 
                                    της γεωγραφικής θέσης του χειριστή εξ αποστάσεως ή, αν δεν είναι διαθέσιμη, του σημείου απογείωσης·
                                 
                              
                  
                        4)
                     
                     
                        περιορίζουν τη δυνατότητα παραποίησης της λειτουργικότητας του συστήματος άμεσης εξ αποστάσεως ταυτοποίησης. και
                     
                  
                        5)
                     
                     
                        διατίθενται στην αγορά με οδηγίες του κατασκευαστή, οι οποίες περιλαμβάνουν τα στοιχεία του πρωτοκόλλου μετάδοσης που χρησιμοποιείται για την εκπομπή άμεσης εξ αποστάσεως ταυτοποίησης, καθώς και τις οδηγίες:
                        
                                    α)
                                 
                                 
                                    για την εγκατάσταση της μονάδας επί του μηΕΑ· και
                                 
                              
                                    β)
                                 
                                 
                                    για την τηλεφόρτωση του αριθμού μητρώου του φορέα εκμετάλλευσης ΣμηΕΑ.
                                 
                              
                  ΜΕΡΟΣ 7
            
               Αξιολόγηση της συμμόρφωσης Ενότητα Α — Εσωτερικός έλεγχος της παραγωγής
            
            
                     
                        1.
                     
                     
                        Ο εσωτερικός έλεγχος της παραγωγής είναι η διαδικασία αξιολόγησης της συμμόρφωσης με την οποία ο κατασκευαστής εκπληρώνει τις υποχρεώσεις που ορίζονται στα σημεία 2, 3 και 4 του παρόντος μέρους, και βεβαιώνει και δηλώνει με αποκλειστική του ευθύνη ότι τα σχετικά προϊόντα πληρούν τις καθοριζόμενες στα μέρη 1, 5, 6, 16 ή 17 απαιτήσεις οι οποίες εφαρμόζονται σε αυτά.
                     
                  
                     
                        2.
                     
                     
                        Τεχνικός φάκελος
                        Ο κατασκευαστής καταρτίζει τον τεχνικό φάκελο σύμφωνα με το άρθρο 17 του παρόντος κανονισμού.
                     
                  
                     
                        3.
                     
                     
                        
                           Κατασκευή
                        
                        Ο κατασκευαστής λαμβάνει όλα τα απαραίτητα μέτρα, προκειμένου η διαδικασία κατασκευής και η παρακολούθηση αυτής να διασφαλίζουν τη συμμόρφωση του κατασκευαζόμενου προϊόντος με τον τεχνικό φάκελο στον οποίο αναφέρεται το σημείο 2 του παρόντος μέρους, και με τις καθοριζόμενες στα μέρη 1, 5, 6, 16 ή 17 απαιτήσεις οι οποίες εφαρμόζονται σε αυτό.
                     
                  
                     
                        4.
                     
                     
                        
                           Σήμανση CE και δήλωση συμμόρφωσης ΕΕ
                        
                        
                                    1)
                                 
                                 
                                    Σύμφωνα με τα άρθρα 15 και 16 του παρόντος κανονισμού, ο κατασκευαστής τοποθετεί τη σήμανση CE και, κατά περίπτωση, την ετικέτα ταυτοποίησης κατηγορίας μηΕΑ σε κάθε μεμονωμένο προϊόν που πληροί τις καθοριζόμενες στα μέρη 1, 5, 6, 16 ή 17 εφαρμοστέες απαιτήσεις οι οποίες εφαρμόζονται σε αυτό.
                                 
                              
                                    2)
                                 
                                 
                                    Ο κατασκευαστής συντάσσει γραπτή δήλωση συμμόρφωσης ΕΕ για κάθε μοντέλο προϊόντος και τη θέτει, μαζί με τον τεχνικό φάκελο, στη διάθεση των εθνικών αρχών επί 10 έτη από τη διάθεση του προϊόντος στην αγορά. Η δήλωση συμμόρφωσης ΕΕ ταυτοποιεί με σαφή τρόπο το προϊόν για το οποίο έχει συνταχθεί.
                                    Στις αρμόδιες αρχές διατίθεται, εφόσον το ζητήσουν, αντίγραφο της δήλωσης συμμόρφωσης ΕΕ.
                                 
                              
                  
                     
                        5.
                     
                     
                        Εξουσιοδοτημένος αντιπρόσωπος
                        Οι υποχρεώσεις του κατασκευαστή που καθορίζονται στο σημείο 4 επιτρέπεται να εκπληρώνονται από εξουσιοδοτημένο αντιπρόσωπό, για λογαριασμό του κατασκευαστή και υπό την ευθύνη του, υπό την προϋπόθεση ότι ορίζονται λεπτομερώς στην εντολή.
                     
                  ΜΕΡΟΣ 8
            
               Αξιολόγηση της συμμόρφωσης Ενότητες Β και Γ — Εξέταση τύπου ΕΕ και συμμόρφωση προς τον τύπο με βάση τον εσωτερικό έλεγχο παραγωγής
            
            Όταν γίνεται αναφορά στο παρόν μέρος, η διαδικασία αξιολόγησης της συμμόρφωσης πρέπει να ακολουθεί τις ενότητες B (Εξέταση τύπου ΕΕ) και Γ (Συμμόρφωση προς τον τύπο με βάση τον εσωτερικό έλεγχο παραγωγής) του παρόντος μέρους.
            
               Ενότητα B
            
            
               Εξέταση τύπου ΕΕ
            
            
                     
                        1.
                     
                     
                        Η εξέταση τύπου ΕΕ είναι το μέρος της διαδικασίας αξιολόγησης της συμμόρφωσης με το οποίο κοινοποιημένος οργανισμός εξετάζει τον τεχνικό σχεδιασμό του προϊόντος και επαληθεύει και βεβαιώνει ότι ο τεχνικός σχεδιασμός του προϊόντος πληροί τις εφαρμοστέες απαιτήσεις που καθορίζονται στα μέρη 1 έως 6, 16 και 17.
                     
                  
                     
                        2.
                     
                     
                        Η εξέταση τύπου ΕΕ διενεργείται με αξιολόγηση της επάρκειας του τεχνικού σχεδιασμού του προϊόντος μέσω της εξέτασης του τεχνικού φακέλου και των κατά το σημείο 3 δικαιολογητικών και της εξέτασης δειγμάτων, αντιπροσωπευτικών της εξεταζόμενης παραγωγής, από ένα ή περισσότερα κρίσιμα μέρη του προϊόντος (συνδυασμός τύπου παραγωγής και τύπου σχεδιασμού),
                     
                  
                     
                        3.
                     
                     
                        Η αίτηση για εξέταση τύπου ΕΕ υποβάλλεται από τον κατασκευαστή σε έναν και μόνο κοινοποιημένο οργανισμό της επιλογής του.
                        Η αίτηση περιλαμβάνει:
                        
                                    1)
                                 
                                 
                                    την επωνυμία και τη διεύθυνση του κατασκευαστή και, εάν η αίτηση υποβάλλεται από τον εξουσιοδοτημένο αντιπρόσωπο, την επωνυμία και τη διεύθυνση και του εξουσιοδοτημένου αντιπροσώπου·
                                 
                              
                                    2)
                                 
                                 
                                    γραπτή δήλωση με την οποία βεβαιώνεται ότι δεν έχει υποβληθεί η ίδια αίτηση σε άλλο κοινοποιημένο οργανισμό·
                                 
                              
                                    3)
                                 
                                 
                                    τον τεχνικό φάκελο· ο τεχνικός φάκελος καθιστά εφικτή την αξιολόγηση της συμμόρφωσης του προϊόντος προς τις εφαρμοστέες απαιτήσεις του παρόντος κανονισμού και περιλαμβάνει επαρκή ανάλυση και εκτίμηση του/των κινδύνου/-ων· ο τεχνικός φάκελος περιλαμβάνει, κατά περίπτωση, τα στοιχεία που προβλέπονται στο άρθρο 17 του παρόντος κανονισμού·
                                 
                              
                                    4)
                                 
                                 
                                    τα αντιπροσωπευτικά της εξεταζόμενης παραγωγής δείγματα· ο κοινοποιημένος οργανισμός μπορεί να ζητήσει επιπλέον δείγματα, αν το απαιτούν οι ανάγκες του προγράμματος δοκιμών·
                                 
                              
                                    5)
                                 
                                 
                                    τα δικαιολογητικά που αποδεικνύουν την επάρκεια του τεχνικού σχεδιασμού· τα εν λόγω δικαιολογητικά μνημονεύουν όλα τα σχετικά έγγραφα που έχουν χρησιμοποιηθεί ιδίως στις περιπτώσεις που δεν έχουν εφαρμοστεί ή δεν έχουν εφαρμοστεί πλήρως τα σχετικά εναρμονισμένα πρότυπα και/ή τεχνικές προδιαγραφές· τα δικαιολογητικά περιλαμβάνουν, όπου είναι αναγκαίο, τα αποτελέσματα δοκιμών που διενεργήθηκαν σύμφωνα με άλλες σχετικές τεχνικές προδιαγραφές από το κατάλληλο εργαστήριο του κατασκευαστή ή από άλλο εργαστήριο δοκιμών για λογαριασμό του και υπό την ευθύνη του.
                                 
                              
                  
                     
                        4.
                     
                     
                        Ο κοινοποιημένος οργανισμός:
                        Ως προς το προϊόν:
                        
                                    1)
                                 
                                 
                                    εξετάζει τον τεχνικό φάκελο και τα δικαιολογητικά για να εκτιμήσει την επάρκεια του τεχνικού σχεδιασμού του προϊόντος.
                                 
                              Ως προς το δείγμα ή τα δείγματα:
                        
                                    2)
                                 
                                 
                                    επαληθεύει ότι το/τα δείγμα/-τα έχει/-ουν κατασκευαστεί σύμφωνα με τον τεχνικό φάκελο και προσδιορίζει τα στοιχεία που έχουν σχεδιαστεί σύμφωνα με τις εφαρμοστέες διατάξεις των σχετικών εναρμονισμένων προτύπων και/ή τεχνικών προδιαγραφών, καθώς και τα στοιχεία που έχουν σχεδιαστεί χωρίς εφαρμογή των αντίστοιχων διατάξεων των εν λόγω προτύπων·
                                 
                              
                                    3)
                                 
                                 
                                    αναλαμβάνει ή αναθέτει τη διεξαγωγή των κατάλληλων ελέγχων και δοκιμών, για να εξακριβώσει εάν, εφόσον ο κατασκευαστής επέλεξε να εφαρμόσει τις λύσεις των σχετικών εναρμονισμένων προτύπων και/ή τεχνικών προδιαγραφών, οι λύσεις αυτές εφαρμόστηκαν ορθά·
                                 
                              
                                    4)
                                 
                                 
                                    αναλαμβάνει ή αναθέτει τη διεξαγωγή των κατάλληλων ελέγχων και δοκιμών, για να εξακριβώσει εάν, εφόσον δεν εφαρμόστηκαν οι λύσεις των σχετικών εναρμονισμένων προτύπων και/ή τεχνικών προδιαγραφών, οι λύσεις που επιλέχθηκαν από τον κατασκευαστή πληρούν τις αντίστοιχες βασικές απαιτήσεις της νομοθετικής πράξης.
                                 
                              
                                    5)
                                 
                                 
                                    συμφωνεί με τον κατασκευαστή τον τόπο όπου θα διεξαχθούν οι έλεγχοι και οι δοκιμές.
                                 
                              
                  
                     
                        5.
                     
                     
                        Ο κοινοποιημένος οργανισμός συντάσσει έκθεση αξιολόγησης στην οποία καταγράφονται οι ενέργειες που πραγματοποιήθηκαν σύμφωνα με το σημείο 4 καθώς και η έκβασή τους. Ο κοινοποιημένος οργανισμός, με την επιφύλαξη των κατά το σημείο 8 υποχρεώσεών του, δημοσιοποιεί το περιεχόμενο της έκθεσης αυτής, εν μέρει ή εξολοκλήρου, μόνο με την έγκριση του κατασκευαστή.
                     
                  
                     
                        6.
                     
                     
                        Στην περίπτωση που ο τύπος πληροί τις απαιτήσεις του παρόντος κανονισμού, ο κοινοποιημένος οργανισμός χορηγεί στον κατασκευαστή πιστοποιητικό εξέτασης τύπου ΕΕ. Το εν λόγω πιστοποιητικό περιλαμβάνει την επωνυμία και τη διεύθυνση του κατασκευαστή, τα πορίσματα της εξέτασης, τις σχετικές πτυχές των απαιτήσεων που καλύπτει η εξέταση, τους (τυχόν) όρους υπό τους οποίους ισχύει το πιστοποιητικό και τα απαραίτητα στοιχεία για την ταυτοποίηση του εγκεκριμένου τύπου. Στο πιστοποιητικό μπορούν να επισυνάπτονται ένα ή περισσότερα παραρτήματα.
                        Το πιστοποιητικό ΕΕ και τα παραρτήματά του περιλαμβάνουν όλες τις απαραίτητες πληροφορίες για την αξιολόγηση της συμμόρφωσης των κατασκευασθέντων προϊόντων προς τον εξετασθέντα τύπο και τον έλεγχο εν λειτουργία.
                        Στην περίπτωση που ο τύπος δεν πληροί τις εφαρμοστέες απαιτήσεις του παρόντος κανονισμού, ο κοινοποιημένος οργανισμός αρνείται να χορηγήσει πιστοποιητικό εξέτασης τύπου ΕΕ και ενημερώνει τον αιτούντα σχετικά, αιτιολογεί δε λεπτομερώς την άρνηση χορήγησης του πιστοποιητικού.
                     
                  
                     
                        7.
                     
                     
                        Ο κοινοποιημένος οργανισμός, αφενός, παρακολουθεί όλες τις εξελίξεις της γενικώς αναγνωρισμένης τεχνολογίας, από τις οποίες προκύπτει ότι ο εγκεκριμένος τύπος μπορεί να μην πληροί πλέον τις εφαρμοστέες απαιτήσεις του παρόντος κανονισμού και, αφετέρου, ορίζει εάν οι εξελίξεις αυτές απαιτούν περαιτέρω έρευνες. Στην περίπτωση αυτή, ο κοινοποιημένος οργανισμός ενημερώνει τον κατασκευαστή σχετικά.
                        Ο κατασκευαστής γνωστοποιεί στον κοινοποιημένο οργανισμό ο οποίος έχει στην κατοχή του τον τεχνικό φάκελο για το πιστοποιητικό εξέτασης τύπου ΕΕ, κάθε τροποποίηση του εγκεκριμένου τύπου που ενδέχεται να επηρεάσει τη συμμόρφωση του προϊόντος προς τις βασικές απαιτήσεις του παρόντος κανονισμού ή προς τους όρους υπό τους οποίους ισχύει το πιστοποιητικό. Για τις τροποποιήσεις αυτές απαιτείται συμπληρωματική έγκριση, που επισυνάπτεται στο αρχικό πιστοποιητικό εξέτασης τύπου ΕΕ.
                     
                  
                     
                        8.
                     
                     
                        Κάθε κοινοποιημένος οργανισμός ενημερώνει την κοινοποιούσα αρχή του σχετικά με τα πιστοποιητικά εξέτασης τύπου ΕΕ και/ή κάθε προσθήκη σε αυτά που έχει χορηγήσει ή ανακαλέσει και θέτει στη διάθεση της κοινοποιούσας αρχής του, περιοδικά ή εφόσον του ζητηθεί, τον κατάλογο των πιστοποιητικών και/ή όλων των προσθηκών σε αυτά που έχουν απορριφθεί, ανασταλεί ή στις οποίες έχουν επιβληθεί περιορισμοί με άλλον τρόπο.
                        Κάθε κοινοποιημένος οργανισμός πληροφορεί τους άλλους κοινοποιημένους οργανισμούς σχετικά με τα πιστοποιητικά εξέτασης τύπου ΕΕ και/ή τυχόν προσθήκες σε πιστοποιητικά που έχει απορρίψει, αποσύρει ή αναστείλει ή στα οποία/στις οποίες έχει επιβάλει περιορισμούς με άλλον τρόπο και, κατόπιν αιτήματος, σχετικά με τα πιστοποιητικά και/ή τις προσθήκες σε πιστοποιητικά που έχει χορηγήσει.
                        Η Επιτροπή, τα κράτη μέλη και οι άλλοι κοινοποιημένοι οργανισμοί μπορούν, ύστερα από αίτηση, να λάβουν αντίγραφο των πιστοποιητικών εξέτασης τύπου ΕΕ και/ή των προσθηκών σε αυτά. Κατόπιν αιτιολογημένου αιτήματος, η Επιτροπή και τα κράτη μέλη μπορούν να λάβουν αντίγραφο του τεχνικού φακέλου και των πορισμάτων των ελέγχων που πραγματοποιήθηκαν από τον κοινοποιημένο οργανισμό.
                        Ο κοινοποιημένος οργανισμός διατηρεί αντίγραφο του πιστοποιητικού εξέτασης τύπου ΕΕ, των παραρτημάτων και των προσθηκών του, καθώς και τον τεχνικό φάκελο που περιλαμβάνει τα έγγραφα τα οποία υποβλήθηκαν από τον κατασκευαστή επί 10 έτη από την αξιολόγηση του προϊόντος ή έως τη λήξη ισχύος του πιστοποιητικού.
                     
                  
                     
                        9.
                     
                     
                        Ο κατασκευαστής διατηρεί στη διάθεση των εθνικών αρχών αντίγραφο του πιστοποιητικού εξέτασης τύπου ΕΕ, των παραρτημάτων και των προσθηκών του μαζί με τον τεχνικό φάκελο, επί 10 έτη από τη διάθεση του προϊόντος στην αγορά.
                     
                  
                     
                        10.
                     
                     
                        Ο εξουσιοδοτημένος αντιπρόσωπος του κατασκευαστή μπορεί να υποβάλλει την αίτηση που προβλέπεται στο σημείο 3 και να εκπληρώνει τις υποχρεώσεις που προβλέπονται στα σημεία 7 και 9, υπό την προϋπόθεση ότι ορίζονται λεπτομερώς στην εντολή.
                     
                  
               Ενότητα Γ
            
            
               Συμμόρφωση προς τον τύπο με βάση τον εσωτερικό έλεγχο παραγωγής
            
            
                     
                        1.
                     
                     
                        Η συμμόρφωση προς τον τύπο με βάση τον εσωτερικό έλεγχο της παραγωγής είναι το μέρος της διαδικασίας αξιολόγησης της συμμόρφωσης με το οποίο ο κατασκευαστής εκπληρώνει τις υποχρεώσεις που καθορίζονται στα σημεία 2 και 3 και βεβαιώνει και δηλώνει ότι τα σχετικά προϊόντα είναι σύμφωνα προς τον τύπο που περιγράφεται στο πιστοποιητικό εξέτασης τύπου ΕΕ και πληρούν τις εφαρμοστέες απαιτήσεις του παρόντος κανονισμού.
                     
                  
                     
                        2.
                     
                     
                        Κατασκευή
                        Ο κατασκευαστής λαμβάνει όλα τα αναγκαία μέτρα, ώστε η διαδικασία κατασκευής και η παρακολούθηση αυτής να εξασφαλίζουν τη συμμόρφωση του κατασκευαζόμενου προϊόντος προς τον εγκεκριμένο τύπο που περιγράφεται στο πιστοποιητικό εξέτασης τύπου ΕΕ και προς τις εφαρμοστέες απαιτήσεις που ορίζονται στα μέρη 1 έως 6, 16 και 17.
                     
                  
                     
                        3.
                     
                     
                        Σήμανση CE και δήλωση συμμόρφωσης ΕΕ
                        
                                    1)
                                 
                                 
                                    Ο κατασκευαστής τοποθετεί τη σήμανση CE και, κατά περίπτωση, την ετικέτα ταυτοποίησης κατηγορίας μηΕΑ, σύμφωνα με τα άρθρα 15 και 16 του παρόντος κανονισμού, σε κάθε προϊόν που είναι σύμφωνο προς τον τύπο που περιγράφεται στο πιστοποιητικό εξέτασης τύπου ΕΕ και πληροί τις εφαρμοστέες απαιτήσεις που ορίζονται στα μέρη 1 έως 6, 16 και 17.
                                 
                              
                                    2)
                                 
                                 
                                    Ο κατασκευαστής συντάσσει γραπτή δήλωση συμμόρφωσης ΕΕ για κάθε τύπο προϊόντος και τη θέτει στη διάθεση των εθνικών αρχών επί 10 έτη από τη διάθεση του προϊόντος στην αγορά. Η δήλωση συμμόρφωσης ΕΕ αναφέρει με σαφήνεια τον τύπο προϊόντος για τον οποίο έχει συνταχθεί.
                                    Στις αρμόδιες αρχές διατίθεται, εφόσον το ζητήσουν, αντίγραφο της δήλωσης συμμόρφωσης ΕΕ.
                                 
                              
                  
                     
                        4.
                     
                     
                        Εξουσιοδοτημένος αντιπρόσωπος
                        Οι υποχρεώσεις του κατασκευαστή που καθορίζονται στο σημείο 3 επιτρέπεται να εκπληρώνονται από τον εξουσιοδοτημένο αντιπρόσωπό του, για λογαριασμό του κατασκευαστή και υπό την ευθύνη του, υπό την προϋπόθεση ότι αυτό ορίζεται λεπτομερώς στην εντολή.
                     
                  ΜΕΡΟΣ 9
            
               Αξιολόγηση της συμμόρφωσης Ενότητα Η — Συμμόρφωση με βάση την πλήρη διασφάλιση ποιότητας
            
            
                     
                        1.
                     
                     
                        Η συμμόρφωση με βάση την πλήρη διασφάλιση ποιότητας είναι η διαδικασία αξιολόγησης της συμμόρφωσης με την οποία οι κατασκευαστές εκπληρώνουν τις υποχρεώσεις που καθορίζονται στα σημεία 2 και 5 και βεβαιώνουν και δηλώνουν, με αποκλειστική τους ευθύνη, ότι το σχετικό προϊόν πληροί τις εφαρμοστέες απαιτήσεις που καθορίζονται στα μέρη 1 έως 6, 16 και 17.
                     
                  
                     
                        2.
                     
                     
                        Κατασκευή
                        Ο κατασκευαστής εφαρμόζει εγκεκριμένο σύστημα ποιότητας για τον σχεδιασμό, την κατασκευή, την τελική επιθεώρηση και τη δοκιμή του προϊόντος, όπως ορίζεται στο σημείο 3, και υπόκειται σε επιτήρηση κατά το σημείο 4.
                     
                  
                     
                        3.
                     
                     
                        Σύστημα ποιότητας
                        
                                    1)
                                 
                                 
                                    Ο κατασκευαστής υποβάλλει σε κοινοποιημένο οργανισμό της επιλογής του αίτηση για την αξιολόγηση του συστήματος ποιότητας που εφαρμόζει όσον αφορά το σχετικό προϊόν.
                                    Η αίτηση περιλαμβάνει:
                                    
                                                α)
                                             
                                             
                                                την επωνυμία και τη διεύθυνση του κατασκευαστή και, εάν η αίτηση υποβάλλεται από τον εξουσιοδοτημένο αντιπρόσωπο, την επωνυμία και τη διεύθυνση και του εξουσιοδοτημένου αντιπροσώπου·
                                             
                                          
                                                β)
                                             
                                             
                                                τον τεχνικό φάκελο για κάθε τύπο προϊόντος που προβλέπεται να κατασκευαστεί, ο οποίος περιέχει, κατά περίπτωση, τα στοιχεία που προβλέπονται στο μέρος 10·
                                             
                                          
                                                γ)
                                             
                                             
                                                τον φάκελο του συστήματος ποιότητας·
                                             
                                          
                                                δ)
                                             
                                             
                                                γραπτή δήλωση με την οποία βεβαιώνεται ότι δεν έχει υποβληθεί η ίδια αίτηση σε άλλο κοινοποιημένο οργανισμό.
                                             
                                          
                              
                                    2)
                                 
                                 
                                    Το σύστημα ποιότητας διασφαλίζει τη συμμόρφωση του προϊόντος προς τις απαιτήσεις του παρόντος κανονισμού.
                                    Όλα τα στοιχεία, όλες οι απαιτήσεις και διατάξεις που εφαρμόζει ο κατασκευαστής συγκεντρώνονται με συστηματικό και επιμελημένο τρόπο σε φάκελο τεκμηρίωσης με τη μορφή γραπτών κανόνων, διαδικασιών και οδηγιών. Ο φάκελος αυτός του συστήματος ποιότητας επιτρέπει την ενιαία ερμηνεία των προγραμμάτων, σχεδίων, εγχειριδίων και φακέλων ποιότητας.
                                    Ειδικότερα, ο φάκελος του πρέπει να περιλαμβάνει επαρκή περιγραφή:
                                    
                                                α)
                                             
                                             
                                                των ποιοτικών στόχων, του οργανογράμματος, των ευθυνών και των αρμοδιοτήτων των στελεχών διαχείρισης όσον αφορά το σχεδιασμό και την ποιότητα του προϊόντος·
                                             
                                          
                                                β)
                                             
                                             
                                                των προδιαγραφών τεχνικού σχεδιασμού, συμπεριλαμβανομένων των προτύπων, που εφαρμόζονται, και, όταν τα σχετικά εναρμονισμένα πρότυπα δεν εφαρμόζονται πλήρως, των μέσων που θα χρησιμοποιούνται ώστε να διασφαλίζεται ότι τηρούνται οι απαιτήσεις του παρόντος κανονισμού·
                                             
                                          
                                                γ)
                                             
                                             
                                                των τεχνικών ελέγχου και επαλήθευσης του σχεδιασμού, των διαδικασιών και συστηματικών δραστηριοτήτων που θα εφαρμόζονται κατά τον σχεδιασμό των προϊόντων όσον αφορά τον καλυπτόμενο τύπο προϊόντος·
                                             
                                          
                                                δ)
                                             
                                             
                                                των αντίστοιχων τεχνικών κατασκευής, ποιοτικού ελέγχου και διασφάλισης της ποιότητας, των διαδικασιών και των συστηματικών δραστηριοτήτων που θα εφαρμόζονται·
                                             
                                          
                                                ε)
                                             
                                             
                                                των εξετάσεων και των δοκιμών που θα διεξάγονται πριν από, κατά και μετά την κατασκευή, καθώς και της συχνότητας διεξαγωγής τους·
                                             
                                          
                                                στ)
                                             
                                             
                                                των φακέλων ποιότητας, όπως οι εκθέσεις επιθεώρησης και τα δεδομένα δοκιμών και βαθμονόμησης, οι εκθέσεις σχετικά με τα προσόντα ή τις εγκρίσεις του αρμοδίου προσωπικού κ.λπ.·
                                             
                                          
                                                ζ)
                                             
                                             
                                                των μέσων παρακολούθησης που επιτρέπουν να ελέγχεται η ποιότητα σχεδιασμού και προϊόντων και η αποτελεσματική λειτουργία του συστήματος ποιότητας.
                                             
                                          
                              
                                    3)
                                 
                                 
                                    Ο κοινοποιημένος οργανισμός αξιολογεί το σύστημα ποιότητας για να διαπιστώσει αν πληροί τις απαιτήσεις στις οποίες αναφέρεται το σημείο 3 (2).
                                    O κοινοποιημένος οργανισμός τεκμαίρει ότι ανταποκρίνονται στις απαιτήσεις αυτές τα στοιχεία του συστήματος ποιότητας που πληρούν τις αντίστοιχες προδιαγραφές του σχετικού εναρμονισμένου προτύπου.
                                    Εκτός από τα μέλη με πείρα στα συστήματα διαχείρισης της ποιότητας, η ομάδα ελεγκτών περιλαμβάνει τουλάχιστον ένα μέλος το οποίο έχει πείρα αξιολόγησης στον τομέα του σχετικού προϊόντος και της τεχνολογίας του και γνωρίζει τις εφαρμοστέες απαιτήσεις του παρόντος κανονισμού. Η διαδικασία ελέγχου περιλαμβάνει επίσκεψη αξιολόγησης στις εγκαταστάσεις του κατασκευαστή. Η ομάδα ελεγκτών ελέγχει τον τεχνικό φάκελο στον οποίο αναφέρεται το σημείο 3 (1) (β), για να επαληθεύσει την ικανότητα του κατασκευαστή να εντοπίζει τις εφαρμοστέες απαιτήσεις του παρόντος κανονισμού και να πραγματοποιεί τους απαραίτητους ελέγχους με σκοπό τη διασφάλιση της συμμόρφωσης του προϊόντος με τις απαιτήσεις αυτές.
                                    Η απόφαση κοινοποιείται στον κατασκευαστή ή στον εξουσιοδοτημένο αντιπρόσωπό του.
                                    Η κοινοποίηση περιέχει τα συμπεράσματα του ελέγχου και την αιτιολογημένη απόφαση αξιολόγησης.
                                 
                              
                                    4)
                                 
                                 
                                    Ο κατασκευαστής αναλαμβάνει τη δέσμευση να εκπληρώνει τις υποχρεώσεις που απορρέουν από το σύστημα ποιότητας, όπως έχει εγκριθεί, και να το συντηρεί ώστε να εξακολουθεί να ανταποκρίνεται στις ανάγκες και να παραμένει επαρκές και αποτελεσματικό.
                                    Ο κατασκευαστής ενημερώνει τον κοινοποιημένο οργανισμό που έχει εγκρίνει το σύστημα ποιότητας για κάθε σχεδιαζόμενη τροποποίηση του συστήματος ποιότητας.
                                 
                              
                                    5)
                                 
                                 
                                    Ο κοινοποιημένος οργανισμός αξιολογεί τις προτεινόμενες τροποποιήσεις και αποφασίζει εάν το τροποποιημένο σύστημα ποιότητας θα εξακολουθεί να πληροί τις απαιτήσεις στις οποίες αναφέρεται το σημείο 3 (2) ή εάν πρέπει να γίνει νέα αξιολόγηση.
                                    Ο κοινοποιημένος οργανισμός κοινοποιεί την απόφασή του στον κατασκευαστή. Η κοινοποίηση περιέχει τα συμπεράσματα του ελέγχου και την αιτιολογημένη απόφαση αξιολόγησης.
                                 
                              
                  
                     
                        4.
                     
                     
                        Επιτήρηση με ευθύνη του κοινοποιημένου οργανισμού
                        
                                    1)
                                 
                                 
                                    Σκοπός της επιτήρησης είναι να διασφαλίζει ότι ο κατασκευαστής εκπληρώνει ορθά τις υποχρεώσεις που απορρέουν από το εγκεκριμένο σύστημα ποιότητας.
                                 
                              
                                    2)
                                 
                                 
                                    Ο κατασκευαστής επιτρέπει στον κοινοποιημένο οργανισμό την πρόσβαση, για σκοπούς αξιολόγησης, στους χώρους σχεδιασμού, κατασκευής, επιθεώρησης, δοκιμών και αποθήκευσης και του παρέχει όλες τις απαραίτητες πληροφορίες, και ιδίως:
                                    
                                                α)
                                             
                                             
                                                τον φάκελο του συστήματος ποιότητας·
                                             
                                          
                                                β)
                                             
                                             
                                                τους φακέλους ποιότητας που προβλέπονται στο σχεδιαστικό μέρος του συστήματος ποιότητας, όπως αποτελέσματα αναλύσεων, υπολογισμών, δοκιμών κ.λπ.·
                                             
                                          
                                                γ)
                                             
                                             
                                                τους φακέλους ποιότητας που προβλέπονται στο κατασκευαστικό μέρος του συστήματος ποιότητας, όπως οι εκθέσεις επιθεώρησης και τα δεδομένα δοκιμών και βαθμονόμησης, οι εκθέσεις σχετικά με τα προσόντα του προσωπικού κ.λπ.
                                             
                                          
                              
                                    3)
                                 
                                 
                                    Ο κοινοποιημένος οργανισμός διενεργεί περιοδικούς ελέγχους για να βεβαιώνεται ότι ο κατασκευαστής διατηρεί και εφαρμόζει το σύστημα ποιότητας, και υποβάλλει έκθεση ελέγχου στον κατασκευαστή.
                                 
                              
                                    4)
                                 
                                 
                                    Επιπλέον, ο κοινοποιημένος οργανισμός μπορεί να πραγματοποιεί αιφνίδιες επισκέψεις στον κατασκευαστή. Κατά τη διάρκεια των επισκέψεων αυτών, ο κοινοποιημένος οργανισμός μπορεί να διεξάγει ή να φροντίζει να διεξάγονται δοκιμές του μηΕΑ ή του ΣμηΕΑ για να εξακριβωθεί η ορθή λειτουργία του συστήματος ποιότητας, εφόσον είναι αναγκαίο. Ο κοινοποιημένος οργανισμός υποβάλλει στον κατασκευαστή έκθεση επίσκεψης και, εφόσον έγιναν δοκιμές, έκθεση δοκιμών.
                                 
                              
                  
                     
                        5.
                     
                     
                        Σήμανση CE και δήλωση συμμόρφωσης ΕΕ
                        
                                    1)
                                 
                                 
                                    Ο κατασκευαστής τοποθετεί τη σήμανση CE και, κατά περίπτωση, την ετικέτα ταυτοποίησης κατηγορίας ΣμηΕΑ σύμφωνα με τα άρθρα 15 και 16 του παρόντος κανονισμού και, με ευθύνη του κοινοποιημένου οργανισμού που αναφέρεται στο σημείο 3 (1) του παρόντος μέρους, τον αριθμό μητρώου του εν λόγω κοινοποιημένου οργανισμού σε κάθε μεμονωμένο προϊόν που πληροί τις εφαρμοστέες απαιτήσεις του παρόντος κανονισμού.
                                 
                              
                                    2)
                                 
                                 
                                    Ο κατασκευαστής συντάσσει γραπτή δήλωση συμμόρφωσης ΕΕ για κάθε τύπο προϊόντος και τη θέτει στη διάθεση των εθνικών αρχών επί 10 έτη από τη διάθεση του προϊόντος στην αγορά. Η δήλωση συμμόρφωσης ΕΕ αναφέρει τον τύπο προϊόντος για τον οποίο έχει συνταχθεί.
                                 
                              Στις αρμόδιες αρχές διατίθεται, εφόσον το ζητήσουν, αντίγραφο της δήλωσης συμμόρφωσης ΕΕ.
                     
                  
                     
                        6.
                     
                     
                        Ο κατασκευαστής θέτει στη διάθεση των εθνικών αρχών επί 10 έτη από τη διάθεση του προϊόντος στην αγορά:
                        
                                    1)
                                 
                                 
                                    τον τεχνικό φάκελο που προβλέπεται στο σημείο 3 (1)·
                                 
                              
                                    2)
                                 
                                 
                                    τον φάκελο του συστήματος ποιότητας στον οποίο αναφέρεται το σημείο 3 (1)·
                                 
                              
                                    3)
                                 
                                 
                                    την τροποποίηση στην οποία αναφέρεται το σημείο 3 (5), όπως εγκρίθηκε·
                                 
                              
                                    4)
                                 
                                 
                                    τις αποφάσεις και τις εκθέσεις του κοινοποιημένου οργανισμού στις οποίες αναφέρονται τα σημεία 3 (5), 4 (3) και 4 (4).
                                 
                              
                  
                     
                        7.
                     
                     
                        Κάθε κοινοποιημένος οργανισμός ενημερώνει την κοινοποιούσα αρχή του για τις εγκρίσεις του συστήματος ποιότητας που χορηγούνται ή ανακαλούνται, και θέτει στη διάθεση της κοινοποιούσας αρχής του, περιοδικά ή εφόσον του ζητηθεί, τον κατάλογο των εγκρίσεων των συστημάτων ποιότητας που έχουν απορριφθεί, ανασταλεί ή στις οποίες έχουν επιβληθεί περιορισμοί με άλλον τρόπο.
                        Κάθε κοινοποιημένος οργανισμός ενημερώνει τους άλλους κοινοποιημένους οργανισμούς για τις εγκρίσεις των συστημάτων ποιότητας τις οποίες έχει απορρίψει, αναστείλει ή ανακαλέσει, και, εφόσον του ζητηθεί, για τις εγκρίσεις συστημάτων ποιότητας που χορήγησε.
                     
                  
                     
                        8.
                     
                     
                        Εξουσιοδοτημένος αντιπρόσωπος
                        Οι υποχρεώσεις του κατασκευαστή που καθορίζονται στα σημεία 3 (1), 3 (5), 5 και 6 επιτρέπεται να εκπληρώνονται από τον εξουσιοδοτημένο αντιπρόσωπό του, για λογαριασμό του κατασκευαστή και υπό την ευθύνη του, υπό την προϋπόθεση ότι ορίζονται λεπτομερώς στην εντολή.
                     
                  ΜΕΡΟΣ 10
            
               Περιεχόμενα του τεχνικού φακέλου
            
            Ο κατασκευαστής καταρτίζει τον τεχνικό φάκελο. Ο φάκελος καθιστά εφικτή την αξιολόγηση της συμμόρφωσης του προϊόντος προς τις εφαρμοστέες απαιτήσεις.
            Ο τεχνικός φάκελος περιέχει, κατά περίπτωση, τουλάχιστον τα ακόλουθα στοιχεία:
            
                        1.
                     
                     
                        ολοκληρωμένη περιγραφή του προϊόντος, η οποία περιλαμβάνει:
                        
                                    α)
                                 
                                 
                                    φωτογραφίες ή εικόνες που δείχνουν τα εξωτερικά χαρακτηριστικά του, τις σημάνσεις και την εσωτερική διάταξη·
                                 
                              
                                    β)
                                 
                                 
                                    εκδόσεις τυχόν λογισμικού ή υλικολογισμικού που σχετίζονται με τη συμμόρφωση προς τις απαιτήσεις του παρόντος κανονισμού·
                                 
                              
                                    γ)
                                 
                                 
                                    οδηγίες κατασκευαστή και εγκατάστασης·
                                 
                              
                  
                        2.
                     
                     
                        αρχικά και κατασκευαστικά σχέδια, καθώς και σχήματα των συστατικών μερών, υποσυστημάτων, κυκλωμάτων και άλλα συναφή στοιχεία·
                     
                  
                        3.
                     
                     
                        περιγραφές και επεξηγήσεις που είναι αναγκαίες για την κατανόηση των εν λόγω σχεδίων και σχημάτων και της λειτουργίας του προϊόντος·
                     
                  
                        4.
                     
                     
                        κατάλογο των εναρμονισμένων προτύπων που εφαρμόζονται πλήρως ή εν μέρει, των οποίων τα στοιχεία έχουν δημοσιευτεί στην Επίσημη Εφημερίδα της Ευρωπαϊκής Ένωσης και, όπου τα εναρμονισμένα αυτά πρότυπα δεν έχουν εφαρμοστεί, περιγραφές των λύσεων που εφαρμόζονται για την τήρηση των βασικών απαιτήσεων που ορίζονται στο άρθρο 4, συμπεριλαμβανομένου καταλόγου των άλλων σχετικών τεχνικών προδιαγραφών που έχουν εφαρμοστεί. Σε περίπτωση μερικώς εφαρμοζόμενων εναρμονισμένων προτύπων, ο τεχνικός φάκελος προσδιορίζει τα μέρη που έχουν εφαρμοστεί·
                     
                  
                        5.
                     
                     
                        αντίγραφο της δήλωσης συμμόρφωσης ΕΕ·
                     
                  
                        6.
                     
                     
                        αν έχει εφαρμοστεί η ενότητα αξιολόγησης της συμμόρφωσης που προβλέπεται στο μέρος 8, αντίγραφο του πιστοποιητικού εξέτασης τύπου ΕΕ και των παραρτημάτων του, όπως εκδόθηκαν από τον οικείο κοινοποιημένο οργανισμό·
                     
                  
                        7.
                     
                     
                        τα αποτελέσματα των υπολογισμών σχεδιασμού, των ελέγχων που διενεργήθηκαν και άλλα συναφή παρόμοια στοιχεία·
                     
                  
                        8.
                     
                     
                        τις εκθέσεις δοκιμών·
                     
                  
                        9.
                     
                     
                        αντίγραφα των εγγράφων που υπέβαλε ο κατασκευαστής στον κοινοποιημένο οργανισμό, εάν παρεμβαίνει τέτοιος οργανισμός·
                     
                  
                        10.
                     
                     
                        τα δικαιολογητικά που αποδεικνύουν την επάρκεια του τεχνικού σχεδιασμού. Τα εν λόγω δικαιολογητικά μνημονεύουν όλα τα σχετικά έγγραφα που έχουν χρησιμοποιηθεί ιδίως στις περιπτώσεις που δεν έχουν εφαρμοστεί πλήρως τα σχετικά εναρμονισμένα πρότυπα και/ή τεχνικές προδιαγραφές. Τα δικαιολογητικά περιλαμβάνουν, όπου είναι αναγκαίο, τα αποτελέσματα δοκιμών που διενεργήθηκαν από το κατάλληλο εργαστήριο του κατασκευαστή ή από άλλο εργαστήριο δοκιμών για λογαριασμό του και υπό την ευθύνη του·
                     
                  
                        11.
                     
                     
                        διευθύνσεις των τόπων κατασκευής και αποθήκευσης.
                     
                  ΜΕΡΟΣ 11
            
               Δήλωση συμμόρφωσης ΕΕ
            
            
                     
                        1.
                     
                     
                        Το προϊόν (τύπος, παρτίδα και αριθμός σειράς).
                     
                  
                     
                        2.
                     
                     
                        Επωνυμία και διεύθυνση του κατασκευαστή ή του εξουσιοδοτημένου αντιπροσώπου του.
                     
                  
                     
                        3.
                     
                     
                        Η παρούσα δήλωση συμμόρφωσης εκδίδεται με αποκλειστική ευθύνη του κατασκευαστή. [σε περίπτωση πακέτου εξαρτημάτων, ο κατασκευαστής του πακέτου μπορεί να αναφέρει ότι το εν λόγω πιστοποιητικό βασίζεται στο πιστοποιητικό του ΣμηΕΑ προς το οποίο το πακέτο καθιστά εφικτή τη μετατροπή.]
                        
                     
                  
                     
                        4.
                     
                     
                        Αντικείμενο της δήλωσης [ταυτοποίηση του προϊόντος που επιτρέπει την ιχνηλασιμότητα· μπορεί να περιέχει έγχρωμη εικόνα επαρκούς ευκρίνειας εφόσον είναι απαραίτητη για την ταυτοποίηση των προϊόντων· σε περίπτωση πακέτου εξαρτημάτων, να αναφερθεί ο τύπος ΣμηΕΑ προς το οποίο το πακέτο καθιστά εφικτή τη μετατροπή].
                        
                     
                  
                     
                        5.
                     
                     
                        Το αντικείμενο της δήλωσης που περιγράφεται ανωτέρω είναι της κατηγορίας … [να περιληφθεί ο αριθμός κατηγορίας του ΣμηΕΑ όπως ορίζεται στα μέρη 1 έως 5, 16 και 17 του παρόντος παραρτήματος· για πακέτο εξαρτημάτων, να αναφερθεί η κατηγορία προς την οποία μετατρέπεται το ΣμηΕΑ].
                     
                  
                     
                        6.
                     
                     
                        Η εγγυημένη στάθμη ηχητικής ισχύος για τον εν λόγω εξοπλισμό ΣμηΕΑ είναι …. dB(A) [μόνο για ΣμηΕΑ μη σταθερών πτερύγων κατηγορίας 1 έως 3]
                        
                     
                  
                     
                        7.
                     
                     
                        Το αντικείμενο της δήλωσης που περιγράφεται ανωτέρω είναι σύμφωνο με την αντίστοιχη ενωσιακή νομοθεσία εναρμόνισης:
                        
                                    —
                                 
                                 
                                    [να περιληφθεί παραπομπή στον παρόντα κανονισμό και στο παράρτημα που αφορά την κατηγορία του προϊόντος]·
                                 
                              
                                    —
                                 
                                 
                                    ή άλλη ενωσιακή νομοθεσία εναρμόνισης, κατά περίπτωση.
                                 
                              
                  
                     
                        8.
                     
                     
                        Αναφορά των σχετικών εναρμονισμένων προτύπων που χρησιμοποιούνται ή αναφορά των άλλων τεχνικών προδιαγραφών σε σχέση με τις οποίες δηλώνεται η συμμόρφωση. Οι αναφορές πρέπει να απαριθμούνται με τον αριθμό αναγνώρισης και την έκδοση και, κατά περίπτωση, την ημερομηνία δημοσίευσής τους:
                     
                  
                     
                        9.
                     
                     
                        Κατά περίπτωση, ο κοινοποιημένος οργανισμός … [ονομασία, αριθμός] … πραγματοποίησε … [περιγραφή της παρέμβασης] … και εξέδωσε το πιστοποιητικό εξέτασης τύπου ΕΕ.
                     
                  
                     
                        10.
                     
                     
                        Κατά περίπτωση, περιγραφή των εξαρτημάτων και των συστατικών μερών, συμπεριλαμβανομένου του λογισμικού, τα οποία καθιστούν εφικτή τη σκοπούμενη και καλυπτόμενη από τη δήλωση συμμόρφωσης ΕΕ πτητική λειτουργία του μη επανδρωμένου αεροσκάφους ή του συστήματος μη επανδρωμένου αεροσκάφους.
                     
                  
                     
                        11.
                     
                     
                        Συμπληρωματικές πληροφορίες:
                        Υπογράφεται από και για λογαριασμό: …
                        [τόπος και ημερομηνία έκδοσης]:
                        [ονοματεπώνυμο, θέση] [υπογραφή]:
                     
                  ΜΕΡΟΣ 12
            
               Απλουστευμένη δήλωση συμμόρφωσης ΕΕ
            
            Η απλουστευμένη δήλωση συμμόρφωσης ΕΕ που αναφέρεται στο άρθρο 14 παράγραφος 3 έχει ως εξής:
            
                        —
                     
                     
                        
                           [Επωνυμία του κατασκευαστή] δηλώνω διά του παρόντος ότι το ΣμηΕΑ [ταυτοποίηση του ΣμηΕΑ: τύπος ή αριθμός σειράς] ανήκει στην κατηγορία … … [για ΣμηΕΑ, να αναφερθεί ο αριθμός κατηγορίας του προϊόντος όπως ορίζεται στα μέρη 1 έως 5, 16 ή 17 του παρόντος παραρτήματος· για πακέτο εξαρτημάτων, να αναφερθεί η κατηγορία στην οποία ανήκει το ΣμηΕΑ μετά τη μετατροπή του] και διαθέτει εγγυημένη στάθμη ηχητικής ισχύος …. dB(A) [μόνο για ΣμηΕΑ μη σταθερών πτερύγων κατηγορίας 1, 2, 3, 5 και 6]
                        
                     
                  
                        —
                     
                     
                        και συμμορφώνεται με τους κανονισμούς … [απαρίθμηση όλων των κανονισμών με τους οποίους συμμορφώνεται το προϊόν].
                        
                     
                  
                        —
                     
                     
                        Η πλήρης δήλωση συμμόρφωσης ΕΕ είναι προσβάσιμη στον ακόλουθο ιστότοπο: [διεύθυνση ιστότοπου]
                        
                     
                  ΜΕΡΟΣ 13
            
               Κώδικας δοκιμής θορύβου
            
            Το παρόν μέρος καθορίζει τις μεθόδους μέτρησης θορύβου εν πτήσει οι οποίες χρησιμοποιούνται για τον καθορισμό των μετρούμενων Α-σταθμισμένων σταθμών ηχητικής ισχύος μηΕΑ κατηγορίας 1, 2, 3, 5 και 6.
            Καθορίζει το βασικό πρότυπο εκπομπής θορύβου και τον λεπτομερή κώδικα δοκιμής για τη μέτρηση της στάθμης ηχητικής πίεσης επί επιφάνειας μέτρησης που περιβάλλει την πηγή, και για τον υπολογισμό της στάθμης ηχητικής ισχύος που παράγεται από την πηγή.
            1.   ΒΑΣΙΚΟ ΠΡΟΤΥΠΟ ΕΚΠΟΜΠΗΣ ΘΟΡΥΒΟΥ
            Για τον καθορισμό της Α-σταθμισμένης στάθμης ηχητικής ισχύος LWA
                μηΕΑ, χρησιμοποιούνται τα βασικά πρότυπα εκπομπής θορύβου EN ISO 3744:2010, υπό την προϋπόθεση των ακόλουθων συμπληρωματικών διατάξεων:
            2.   ΕΓΚΑΤΑΣΤΑΣΗ ΚΑΙ ΟΡΟΙ ΣΥΝΑΡΜΟΛΟΓΗΣΗΣ
            
               Περιοχή δοκιμής:
            
            Το μηΕΑ διατηρείται πάνω από ανακλαστικό (ακουστικά σκληρό) επίπεδο. Το μηΕΑ βρίσκεται σε επαρκή απόσταση από τυχόν ανακλαστικό τοίχο ή οροφή ή οποιοδήποτε ανακλαστικό αντικείμενο, ώστε να πληρούνται οι προβλεπόμενες στο παράρτημα Α του προτύπου EN ISO 3744:2010 προϋποθέσεις σχετικά με την επιφάνεια μέτρησης.
            
               Επιφάνεια μέτρησης ήχου και διάταξη μικροφώνων:
            
            Το μηΕΑ βρίσκεται εξολοκλήρου εντός ημισφαιρικής επιφάνειας μέτρησης σύμφωνα με την παράγραφο 7.2.3 του προτύπου EN ISO 3744:2010.
            Ο αριθμός και η θέση των μικροφώνων ορίζεται στο παράρτημα ΣΤ του προτύπου EN ISO 3744:2010.
            Η επιφάνεια μέτρησης έχει ως αφετηρία το σημείο O που βρίσκεται στο επίπεδο του εδάφους ακριβώς κάτω από το μηΕΑ.
            3.   ΕΠΙΧΕΙΡΗΣΙΑΚΕΣ ΣΥΝΘΗΚΕΣ ΚΑΤΑ ΤΗ ΔΙΑΡΚΕΙΑ ΤΗΣ ΔΟΚΙΜΗΣ
            Οι δοκιμές θορύβου διενεργούνται ενώ τα στροφεία του μηΕΑ λειτουργούν με ταχύτητα αντίστοιχη της αιώρησης του μηΕΑ υπό την ΜΤΟΜ.
            Εάν το μηΕΑ διατίθεται στην αγορά με εξαρτήματα τα οποία μπορούν να τοποθετηθούν επί αυτού, υποβάλλεται σε δοκιμές τόσο με τα εν λόγω εξαρτήματα όσο και χωρίς αυτά σε κάθε πιθανή διαμόρφωση του μηΕΑ.
            4.   ΥΠΟΛΟΓΙΣΜΟΣ ΤΟΥ ΣΤΑΘΜΙΣΜΕΝΟΥ ΩΣ ΠΡΟΣ ΤΟΝ ΧΡΟΝΟ ΜΕΣΟΥ ΟΡΟΥ ΤΗΣ ΣΤΑΘΜΗΣ ΗΧΗΤΙΚΗΣ ΠΙΕΣΗΣ ΕΠΙΦΑΝΕΙΑΣ
            Ο σταθμισμένος ως προς τον χρόνο μέσος όρος της Α-σταθμισμένης στάθμης ηχητικής πίεσης επιφάνειας μετράται τουλάχιστον τρεις φορές για κάθε διαμόρφωση μηΕΑ. Εάν τουλάχιστον δύο από τις τιμές μέτρησης δεν διαφέρουν περισσότερο από 1 dB, δεν απαιτούνται περαιτέρω μετρήσεις· διαφορετικά, οι μετρήσεις συνεχίζονται μέχρι να ληφθούν δύο τιμές που δεν διαφέρουν περισσότερο από 1 dB. Ο σταθμισμένος ως προς τον χρόνο μέσος όρος της στάθμης ηχητικής πίεσης επιφάνειας που χρησιμοποιείται για τον υπολογισμό της στάθμης ηχητικής ισχύος σε ορισμένη διαμόρφωση του μηΕΑ είναι ο αριθμητικός μέσος των δύο υψηλότερων τιμών που δεν διαφέρουν περισσότερο από 1 dB.
            5.   ΠΛΗΡΟΦΟΡΙΕΣ ΠΡΟΣ ΥΠΟΒΟΛΗ
            Η έκθεση περιλαμβάνει τα τεχνικά δεδομένα που είναι απαραίτητα για την ταυτοποίηση της υπό δοκιμή πηγής, καθώς και τον κώδικα δοκιμής θορύβου και τα ακουστικά δεδομένα.
            Η τιμή της Α-σταθμισμένης στάθμης ηχητικής ισχύος προς υποβολή είναι η υψηλότερη τιμή των διαφορετικών διαμορφώσεων του μηΕΑ που έχουν υποβληθεί σε δοκιμή, στρογγυλοποιημένη προς τον πλησιέστερο ακέραιο αριθμό (αν είναι κάτω του 0,5, προς τον μικρότερο αριθμό· αν είναι άνω ή ίση του 0,5 προς τον μεγαλύτερο αριθμό).
            ΜΕΡΟΣ 14
            
               Ένδειξη της εγγυημένης στάθμης ηχητικής ισχύος
            
            Η ένδειξη της εγγυημένης στάθμης ηχητικής ισχύος αποτελείται από τον μοναδικό αριθμό της εγγυημένης ηχητικής ισχύος σε dB, το σύμβολο LWA
                και εικονόγραμμα με την ακόλουθη μορφή:
            
               
            Αν οι διαστάσεις της ένδειξης μειώνονται ανάλογα με το μέγεθος του εξοπλισμού, θα πρέπει να τηρούνται οι αναλογίες του ως άνω σχεδίου. Πάντως, η κατακόρυφη διάσταση της ένδειξης πρέπει, αν είναι δυνατόν, να είναι τουλάχιστον 20 mm.
            ΜΕΡΟΣ 15
            
               Μέγιστη στάθμη ηχητικής ισχύος ανά κατηγορία μηΕΑ (συμπεριλαμβανομένων των μεταβατικών περιόδων)
            
            
                        η κατηγορία του μηΕΑ
                     
                     
                        MTOM m σε γραμμάρια
                     
                     
                        Μέγιστη στάθμη ηχητικής ισχύος LWA
                            σε dB
                     
                  
                        κατά την έναρξη ισχύος
                     
                     
                        2 έτη μετά την έναρξη ισχύος
                     
                     
                        4 έτη μετά την έναρξη ισχύος
                     
                  
                        C1 και C2
                     
                     
                        
                           m < 900
                     
                     
                        85
                     
                     
                        83
                     
                     
                        81
                     
                  
                        C2
                     
                     
                        900 ≤ m < 4 000 
                     
                     85 + 18,5 lg 
                           
                     
                     83 + 18,5 lg 
                           
                     
                     81 + 18,5 lg 
                           
                     
                  Όπου «lg» ο δεκαδικός λογάριθμος.
            ΜΕΡΟΣ 16
            
               Απαιτήσεις συστημάτων μη επανδρωμένων αεροσκαφών κατηγορίας C5 και εξαρτημάτων κατηγορίας C5
            
            Τα ΣμηΕΑ κατηγορίας C5 φέρουν την ακόλουθη ετικέτα ταυτοποίησης κατηγορίας επί του μηΕΑ:
            
               
            Τα ΣμηΕΑ κατηγορίας C5 συμμορφώνονται με τις απαιτήσεις που καθορίζονται στο μέρος 4, με εξαίρεση τις απαιτήσεις που καθορίζονται στα σημεία 2 και 10 του μέρους 4.
            Επιπλέον, συμμορφώνονται με τις κατωτέρω απαιτήσεις:
            
                        (1)
                     
                     
                        δεν είναι αεροσκάφη σταθερών πτερύγων, εκτός εάν είναι προσδεδεμένα·
                     
                  
                        (2)
                     
                     
                        εάν διαθέτουν λειτουργία γεωενημερότητας, συμμορφώνονται με το σημείο 10 του μέρους 4·
                     
                  
                        (3)
                     
                     
                        κατά την πτήση, παρέχουν στον χειριστή εξ αποστάσεως σαφείς και συνοπτικές πληροφορίες για το σχετικό ύψος του μηΕΑ πάνω από την επιφάνεια ή το σημείο απογείωσης·
                     
                  
                        (4)
                     
                     
                        εάν δεν είναι προσδεδεμένα, είναι εξοπλισμένα με λειτουργία χαμηλής ταχύτητας, η οποία μπορεί να επιλέγεται από τον χειριστή εξ αποστάσεως και περιορίζει την ταχύτητα εδάφους σε έως και 5 m/s·
                     
                  
                        (5)
                     
                     
                        εάν δεν είναι προσδεδεμένα, παρέχουν στον χειριστή εξ αποστάσεως μέσα τερματισμού της πτήσης του μηΕΑ, τα οποία:
                        
                                    α)
                                 
                                 
                                    είναι αξιόπιστα, προβλέψιμα και ανεξάρτητα από το σύστημα αυτόματου ελέγχου πτήσης και καθοδήγησης· αυτό ισχύει και για την ενεργοποίηση των εν λόγω μέσων·
                                 
                              
                                    β)
                                 
                                 
                                    παρέχουν τη δυνατότητα αναγκαστικής καθόδου του μηΕΑ και αποτρέπουν την ηλεκτροκίνητη οριζόντια μετατόπισή του· και
                                 
                              
                                    γ)
                                 
                                 
                                    περιλαμβάνουν μέσα για τον περιορισμό των επιπτώσεων της δυναμικής πρόσκρουσης του μηΕΑ·
                                 
                              
                  
                        (6)
                     
                     
                        εάν δεν είναι προσδεδεμένα, παρέχουν στον χειριστή εξ αποστάσεως μέσα για τη συνεχή παρακολούθηση της ποιότητας της ζεύξης χειρισμού και ελέγχου και τη λήψη ειδοποίησης σε περίπτωση πιθανής απώλειας της ζεύξης ή υποβάθμισης αυτής σε βαθμό που υπονομεύει την ασφαλή διεξαγωγή της πτητικής λειτουργίας, καθώς και τη λήψη δεύτερης ειδοποίησης κατά την απώλεια της ζεύξης· και
                     
                  
                        (7)
                     
                     
                        πέραν των πληροφοριών που αναφέρονται στο σημείο 15 στοιχείο α) του μέρους 4, περιλαμβάνουν στις οδηγίες του κατασκευαστή περιγραφή των μέσων τερματισμού της πτήσης που απαιτούνται από το σημείο 5.
                     
                  
                        (8)
                     
                     
                        Το ΣμηΕΑ κατηγορίας C5 μπορεί να αποτελείται από ΣμηΕΑ κατηγορίας C3 επί του οποίου έχει τοποθετηθεί πακέτο εξαρτημάτων που καθιστά εφικτή τη μετατροπή του ΣμηΕΑ κατηγορίας C3 σε ΣμηΕΑ κατηγορίας C5. Σε αυτή την περίπτωση, σε όλα τα εξαρτήματα υπάρχει τοποθετημένη ετικέτα της κατηγορίας C5.
                     
                  Το πακέτο εξαρτημάτων επιτρέπεται να καθιστά εφικτή τη μετατροπή μόνο ΣμηΕΑ κατηγορίας C3 το οποίο συμμορφώνεται με το σημείο 1 και παρέχει τις αναγκαίες διασυνδέσεις με τα εξαρτήματα.
            Το πακέτο εξαρτημάτων δεν επιφέρει αλλαγές στο λογισμικό του ΣμηΕΑ κατηγορίας C3.
            Το πακέτο εξαρτημάτων είναι σχεδιασμένο, και κάθε εξάρτημα ταυτοποιείται, κατά τρόπο ώστε να διασφαλίζεται η πλήρης και ορθή εγκατάστασή του από φορέα εκμετάλλευσης ΣμηΕΑ σε ΣμηΕΑ κατηγορίας C3, με βάση τις οδηγίες του κατασκευαστή του πακέτου εξαρτημάτων.
            Το πακέτο εξαρτημάτων επιτρέπεται να διατίθεται στην αγορά ανεξάρτητα από το ΣμηΕΑ κατηγορίας C3 για τη μετατροπή του οποίου προορίζεται. Σε αυτή την περίπτωση, ο κατασκευαστής του πακέτου εξαρτημάτων διαθέτει στην αγορά πακέτο μίας μόνο μετατροπής, το οποίο:
            
                        (1)
                     
                     
                        δεν επηρεάζει τη συμμόρφωση του ΣμηΕΑ κατηγορίας C3 με τις απαιτήσεις του μέρους 4·
                     
                  
                        (2)
                     
                     
                        διασφαλίζει τη συμμόρφωση του ΣμηΕΑ επί του οποίου τοποθετείται το πακέτο εξαρτημάτων με όλες τις πρόσθετες απαιτήσεις που καθορίζονται στο παρόν μέρος, με εξαίρεση το σημείο 3 ανωτέρω· και
                     
                  
                        (3)
                     
                     
                        συνοδεύεται από οδηγίες του κατασκευαστή, στις οποίες περιλαμβάνονται:
                        
                                    i)
                                 
                                 
                                    ο κατάλογος όλων των ΣμηΕΑ κατηγορίας C3 στα οποία μπορεί να τοποθετηθεί το πακέτο· και
                                 
                              
                                    ii)
                                 
                                 
                                    οδηγίες εγκατάστασης και χειρισμού του πακέτου εξαρτημάτων.
                                 
                              
                  ΜΕΡΟΣ 17
            
               Απαιτήσεις συστημάτων μη επανδρωμένων αεροσκαφών κατηγορίας C6
            
            Τα ΣμηΕΑ κατηγορίας C6 φέρουν την ακόλουθη ετικέτα ταυτοποίησης κατηγορίας επί του μηΕΑ:
            
               
            Τα ΣμηΕΑ κατηγορίας C6 συμμορφώνονται με τις απαιτήσεις που καθορίζονται στο μέρος 4, με εξαίρεση τις απαιτήσεις που καθορίζονται στα σημεία 2, 7 και 10.
            Επιπλέον, συμμορφώνονται με τις κατωτέρω απαιτήσεις:
            
                        (1)
                     
                     
                        έχουν μέγιστη ταχύτητα εδάφους σε οριζόντια πτήση έως 50 m/s·
                     
                  
                        (2)
                     
                     
                        εάν διαθέτουν λειτουργία γεωενημερότητας, συμμορφώνονται με το σημείο 10 του μέρους 4·
                     
                  
                        (3)
                     
                     
                        κατά την πτήση, παρέχουν στον χειριστή εξ αποστάσεως σαφείς και συνοπτικές πληροφορίες για τη γεωγραφική θέση του μηΕΑ, την ταχύτητα και το σχετικό ύψος του πάνω από την επιφάνεια ή το σημείο απογείωσης·
                     
                  
                        (4)
                     
                     
                        παρέχουν μέσα ώστε να αποτρέπεται η παραβίαση των οριζόντιων και κάθετων ορίων προγραμματιζόμενου επιχειρησιακού όγκου εναέριου χώρου από το μηΕΑ·
                     
                  
                        (5)
                     
                     
                        παρέχουν στον χειριστή εξ αποστάσεως μέσα τερματισμού της πτήσης του μηΕΑ, τα οποία:
                        
                                    α)
                                 
                                 
                                    είναι αξιόπιστα, προβλέψιμα, ανεξάρτητα από το σύστημα αυτόματου ελέγχου πτήσης και καθοδήγησης και ανεξάρτητα από τα μέσα που αποτρέπουν την παραβίαση των οριζόντιων και κάθετων ορίων από το μηΕΑ, όπως απαιτείται βάσει του σημείου 4· αυτό ισχύει και για την ενεργοποίηση των εν λόγω μέσων· και
                                 
                              
                                    β)
                                 
                                 
                                    παρέχουν τη δυνατότητα αναγκαστικής καθόδου του μηΕΑ και αποτρέπουν την ηλεκτροκίνητη οριζόντια μετατόπισή του·
                                 
                              
                  
                        (6)
                     
                     
                        παρέχουν μέσα προγραμματισμού της τροχιάς του μηΕΑ·
                     
                  
                        (7)
                     
                     
                        παρέχουν στον χειριστή εξ αποστάσεως μέσα για τη συνεχή παρακολούθηση της ποιότητας της ζεύξης χειρισμού και ελέγχου και τη λήψη ειδοποίησης σε περίπτωση πιθανής απώλειας της ζεύξης ή υποβάθμισης αυτής σε βαθμό που υπονομεύει την ασφαλή διεξαγωγή της πτητικής λειτουργίας, καθώς και τη λήψη δεύτερης ειδοποίησης κατά την απώλεια της ζεύξης· και
                     
                  
                        (8)
                     
                     
                        πέραν των πληροφοριών που αναφέρονται στο σημείο 15 στοιχείο α) του μέρους 4, περιλαμβάνουν στις οδηγίες του κατασκευαστή τα εξής:
                        
                                    α)
                                 
                                 
                                    περιγραφή των μέσων τερματισμού της πτήσης που απαιτούνται από το σημείο 5·
                                 
                              
                                    β)
                                 
                                 
                                    περιγραφή των μέσων αποτροπής της παραβίασης των οριζόντιων και κάθετων ορίων του επιχειρησιακού όγκου εναέριου χώρου από το μηΕΑ, καθώς και περιγραφή του μεγέθους του όγκου εναέριου χώρου αντιμετώπισης απρόοπτων καταστάσεων ο οποίος απαιτείται για την κάλυψη σφαλμάτων εκτίμησης θέσης, του χρόνου αντίδρασης και της ζώνης διορθωτικών ελιγμών· και
                                 
                              
                                    γ)
                                 
                                 
                                    την απόσταση που είναι πιθανότερο να διανύσει το μηΕΑ μετά την ενεργοποίηση των μέσων τερματισμού της πτήσης που καθορίζονται στο σημείο 5, την οποία πρέπει να λαμβάνει υπόψη ο φορέας εκμετάλλευσης ΣμηΕΑ κατά τον καθορισμό της ζώνης ασφαλείας για την πρόληψη κινδύνων στο έδαφος.